Йўқолган Boeing’да ёқилғи тугаб қолган бўлиши мумкин - Darakchi\nЙўқолган Boeing’да ёқилғи тугаб қолган бўлиши мумкин\nДУНЁ 28.05.2014, 15:14\nАвстралия транспорт хавфсизлиги агентлигининг экспертлари сунъий йўлдошдан олинган маълумотларга асосланиб, Malaysia Airlines авиакомпаниясига тегишли йўқолган самолётнинг ёқилғиси тугаб, Ҳинд океанига қулаган бўлиши мумкин деб ҳисоблашмоқда.\nУшбу маълумотларга кўра, самолёт билан алоқа йўқолмасидан аввал лайнердан ҳар соат келиши керак бўлган овозли сигналлар доимий келмаган. Бу эса Boeing электр тизимида ёқилғи етишмаслиги сабабли бир неча бор узилишлар бўлганини таҳмин қилиш имконини беради, дея ёзади ИТАР-ТАСС.\nҲинд океанидаги қидирув зонасидан Австралиянинг Петр портидан Кокос оролларигача бўлган М641 маршрути ўтган. Экспертлар учувчилар ҳушсиз ҳолатда бўлишганида, самолёт автопилот ёрдамида ушбу йўналиш бўйлаб парвоз қилган деб таҳмин қилишмоқда.\nАввалига самолётнинг техник ҳолат ҳақида маълумот бериб турувчи алоқа тизими ишдан чиққан. Шундан сўнг,аниқловчи сигнални узатувчи радиомаяк ўчган. Шунга қарамай самолёт бошқа сигналларни узатишда давом этган.Сунъий йўлдош лайнернинг радардан йўқолишидан 7 соат ўтиб, навбатдаги сигнални ушлади. Аммо, унинг қаердан эканлигини аниқланмади.\nЭслатиб ўтамиз, 8 март куни Малайзия авиакомпаниясига қарашли бўлган самолёт парвозга чиққанидан икки соат ўтгач, сирли тарзда ғойиб бўлган. Boeing бортида 14 мамлакатдан 239 йўловчи бўлган. Самолётни топиш учун амалга оширилган барча қидирув ишлари ҳозирча ҳеч қандай натижа бермади.\nЎзбекистон Афғонистонга электр энергияси экспортини тўхтатди — DABS\n“Запрет” қўйилган мигрантлар сони маълум қилинди


Биринчи озиқлантириш бўйича семинар ташкил этилди!\nБугун, Қоракўл тумани “Оқолтин” МФЙдаги “Зиёда Чориева” фермер хўжалиги даласида 2022 йил пахта ҳосили учун чигит экилган майдонларда ғўза қатор ораларига биринчи ишлов бериш (култивация) бўйича кўргазмали семинар ташкил этилди. Семинарда вилоят Қишлоқ хўжалиги бошлиғи Аскар Жаводов, Агросаноат мажмуи устидан назорат қилиш инспекцияси вилоят бошқармаси бошлиғи Вали Нарзиев, вилоят “Агросервис МТП” МЧЖ раҳбари Илхом Очилов, вилоят Ўсимликлар карантини бошқармаси бошлиғи ўринбосари Акобир Аминов ва Қоракўл тумани ҳокими Хуршид Тохиров бошчилигидаги қишлоқ хўжалиги мутасаддилари, ҳудуд ва фермер хўжалиги раҳбарлари иштирок этдилар.\nУчрашувда униб чиққан ғўзани биринчи озиқлантириш ва ўсимликлар парваришида зараркунанда ҳашоратлараг қарши курашишда биологик ва кимёвий чораларни ўз вақтида қўллаш, ғўзани баргидан озиқлантириш(суспензия) бўйича тавсиялар берилди. -Юқори ҳосилдорлик бу катта даромад деган, аммо бу натижага тинимсиз меҳнат, эртаю кеч заҳмат билан эришилади. Кимки эртаю кеч ухламай далада жавлон урса, ерга меҳр берса, озуқани вақтида берса у фермер икки, уч баробар кўп ҳосил олади-, дея таъкидлади туман раҳбари Хуршид Тохиров. Шунингдек, тадбир сўнгида Рўзаирамазон ойида исломий удумларга амал қилиниб, бу йилги меҳнат мавсумидаги ҳосил янада баракали келишини сўраб дуога қўл очилди.


Мактабларда бош кийимга (рўмол) рухсат бериладими? / Ўзбекистон янгиликлари, энг сўнгги хабарлар\nСаҳналаштирилган ўғрилик ва автопойга видеосини Инстагр...\n13 декабр 2018 16:21\nЖАМИЯТ 0 Шархлар 2632 кўрилди\nЎзбекистон Миллий ахборот агентлиги ҳамда “Ўзбекистон 24” радиосининг қўшма лойиҳаси доирасида ягона мактаб формалари билан боғлиқ барча саволларга мутасаддиларнинг жавоби билан боғлиқ эшиттириш давом этмоқда, деб ёзмоқда ЎзА.\nЖонли мулоқот тарзида давом этаётган эшиттиришга Тошкент вилояти, “Ўзгариш” ҚФЙ фуқароси томонидан савол берилди.\nХалқ таълими вазирлиги қонун-қоидаларга кўра мактабда бош кийим кийиб юришга қатъиян рухсат этилмаслиги кўрсатилган. Фуқаро қишлоқ мактабларида қиш мавсумида мактабларнинг яхши иситилмаслиги, шунинг учун ўқувчилар бош кийимда юришга мажбур бўлишларини изоҳлаб, мактабда бош кийим кийишга рухсат этилиши кераклиги ҳақидаги фикрни ўртага ташлади.\nФуқаро таклифига Халқ таълими вазирлиги Ахборот хизмати раҳбари Бахриддин Шайвалиев шундай жавоб қилди.\n- Қарор лойиҳасининг 9-банди ва айнан бош кийим масаласи кўпгина бахсларга сабаб бўлмоқда. Қишлоқ мактаблари хозирда таъмирлаб борилмоқда. Қишлоқда шаҳардагидан ҳам яхши мактабларни учратиш мумкин. Агар қонун лойиҳасида мактабда бош кийимда юришга рухсат берсак, мактаб иситиш тизими таъмирлангандан кейин уни бекор қилишга тўғри келади. Шундай экан бош кийимга руҳсат бериш ўринсиз. Бош кийим масаласи кўпинча “ҳижоб”, “рўмол” масаласи билан боғлиқ. Биз кўп миллатлик давлатмиз. Шундай экан бир динга қулайлик яратиб бериш тўғри бўлмайди. Шунинг учун “ҳижоб”, “рўмол” каби диний либосларга рухсат этилмайди. Мактаб ўқувчисининг формаси қайсидир динга тааллуқли бўлмаслиги ва бошқалардан ажралиб турмаслиги лозим. Мактабда нафақат бош кийим балки, калта, енгсиз кийимлар ортиқча тақинчоқлар, ноқулай оёқ кийим кийиш ҳам тавсия этилмайди. Бу ўқувчининг таълимдан бошқа нарсаларга эътибор қаратишини олдини олиш мақсадида жорий этилган.


Алишер Усмонов Нобел мукофотини эгасига қайтармоқда - BBC O'zbek\nРоссиядан олинган хабарларга кўра, расмий маросим бугун чоршанба куни Москвада бўлиб ўтади ва америкалик таниқли олим Жеймс Уотсон ўз мукофоти билан “қайта топишади”.\nАмерикалик олимнинг ҳозир Москвада экани ва Россия Фанлар Академиясида ўқиши режаланган очиқ лекцияси ҳам борлиги айтилмоқда.\nНобел мукофотини жаноб Уотсонга қайта топшириш маросимида Россия Фанлар Академияси президентининг ҳам ҳозир бўлиши кутилаётир.\nАсли ўзбекистонлик миллиардер ва Россиянинг учта энг бадавлат одамидан биттаси бўлган Алишер Усмонов олимнинг “Christie's” уйида кимошди савдосига қўйган Нобел мукофотини ўтган йил охирида сотиб олганди.\nЎша пайтда нуфузли британ нашрларидан бири бўлган "The Independent" Алишер Усмонов 4.8 миллион долларлик хариди билан ўзига хос рекорд ўрнатгани ҳақида ҳам ёзганди.\nХабарларда эса, жаноб Усмоновнинг мукофотни ёлғиз ўз соҳибига қайтариб бериш мақсади билан бу ишга қўл ургани айтилганди.\n"Мен атоқли олим ўзининг хизматлари учун олган мукофотини сотишига йўл қўймаслик лозим, деб ҳисоблайман. Уотсоннинг илмий иши менинг отам вафот этган саратон касаллигига қарши тадқиқотларда муҳим ўрин тутади. Мен учун бу маблағ илмий изланишларга қаратилиши муҳим ва мукофот унга лойиқ бўлган инсоннинг ўзида қолиши керак", - деган эди у.\nАмерикалик олим эса, Нобел мукофотининг сотилишидан тушган пулни илмий изланишларга ва ўзининг ирқчилик масаласида гапирган гапи учун путур етган обрўсини тиклашга қаратишини айтганди.\nУотсон, шунингдек, бу маблағдан бир қисмини хайрия мақсадларида сарфлаши, жумладан, Чикаго, Кембриж ва Индиана университетларида ДНК тадқиқотлари учун бериш мақсадида эканини ҳам билдирганди.\nҲозиргача ҳали бирор олим ўзига берилган Нобел мукофотини тириклигида савдога қўймаган.\nУотсон Морис Уилкинс ва Фрэнсис Криклар билан бирга 1962 йил ДНК таркибини аниқлагани учун Нобел мукофотига лойиқ кўрилган.\nТирик организм бунёд бўлиши, унинг умумий ва ўзига хос хусусиятларининг асоси бўлган ДНК таркиби Морис Уилкинс, Раймонд Гослинг ва Розалинд Франклин тадқиқ қилган маълумотлар асосида Уотсон ва Крик томонидан кашф қилинган.\nУотсоннинг ҳамкасби 2004 йилда вафот этган Фрэнсис Крикнинг Нобел медали ўтган йил кимошдида 2,2 миллион долларга сотилган.\nМиллиардер Алишер Усмонов эса, илгари ҳам кўплаб хомийлик тадбирларига бош қўшган.\nУнинг матбуот хизмати маълумотларига қараганда, миллиардернинг ширкатлари Россия ва қисман Ўзбекистондаги спорт, илм-фан, тиббиёт, маданият ишларига 700 миллион доллардан ортиқ маблағ сарфлаган.\nЖаноб Усмонов Американинг “Форбс” журнали ва Британиянинг "The Sunday Times" газетасининг йиллик рўйхати бўйича Россия ва Британиянинг энг бой одамларидан бири саналиб келинади.\nАлишер Усмонов ортиқ Россиянинг энг бой одами эмас\nЎзбек миллиардер Усмонов Капелло олдидаги қарзни тўлади\n6 Феврал 2015


Шавкат Мирзиёев «Ички ишлар органлари тўғрисида»ги Қонунни имзолади – Mazmun.Uz\nот designer · 19.09.2016\nЎзбекистон Республикаси Президенти вазифасини бажарувчи Шавкат Мирзиёев 16 сентябрь куни «Ички ишлар органлари тўғрисида»ги Қонунни имзолади. Қонун матбуотда эълон қилинди ва 6 ойдан сўнг кучга киради, дея маълум қилади «Газета.uz».\nҚонун ички ишлар органларининг асосий вазифалари, фаолиятининг йўналиш ва тамойилларини белгилаб беради. Фуқароларнинг ҳуқуқлари, эркинликлари ва қонуний манфаатларини ҳимоя қилиш, жисмоний ва юридик шахслар мол-мулкини қўриқлаш, конституцион тузум, қонун устуворлиги, шахс, жамият ва давлат хавфсизлигини таъминлаш, ҳуқуқбузарликларнинг олдини олиш ва бошқалар асосий вазифалар сифатида келтириб ўтилган. Ички ишлар органлари фаолиятининг асосий тамойиллари қонунийлик, фуқароларнинг ҳуқуқлари, эркинликлари ва қонуний манфаатларига риоя этиш ҳамда уларни ҳурмат қилиш, очиқлик ва шаффофликдан иборат.\nИчки ишлар органлари ходимлари ўз фаолиятида Конституция, янги қонун ва бошқа қонунчилик актларига аниқ риоя қилиши ва талабларини бажариши шарт. Ички ишлар ходимларининг ўз фаолиятида қонунларни бажариш ва уларга риоя қилишдан ҳар қандай чекиниши қонунийликни бузиш ҳисобланади ва белгиланган жавобгарликка сабаб бўлади.\nИчки ишлар органлари ходимлари хизмат мажбуриятларини бажариш чоғидаги ўзининг қонунга хилоф хатти-ҳаракатларини (ҳаракатсизлигини) оқлаш учун хизмат манфаатлари, иқтисодий жиҳатдан мақсадга мувофиқлиги, юқори турувчи мансабдор шахсларнинг қонунга хилоф талаблари, буйруқлари ва фармойишларини ёки қонунга мувофиқ бўлмаган бошқа бирор-бир ҳолатни рўкач қилиши мумкин эмас. Ички ишлар органлари ходимларига кимнидир ғайриқонуний ҳаракатларини содир этишга бевосита ёки билвосита қизиқтириш, кўндириш, ундаш тақиқланади.\nҚонунга мувофиқ, ички ишлар органлари фуқароларнинг ҳуқуқлари, эркинликлари ва қонуний манфаатлари уларнинг жинси, ирқи, миллати, тили, дини, ижтимоий келиб чиқиши, эътиқоди, шахси ва ижтимоий мавқейидан қатъи назар ҳимоя қилинишини таъминлайди.\nШунингдек, қийноқларга солиш, зўравонлик қилиш, бошқа шафқатсиз ёки инсон қадр-қимматини камситадиган тарзда муомалада бўлиш ман этилади. Ички ишлар органининг ходими фуқарога қасддан оғриқ, жисмоний ёки маънавий азоб етказиладиган хатти-ҳаракатларга чек қўйиши шарт.\nВперед ИСЛОМ КАРИМОВ КУНДАЛИГИ (7-ҚИСМ)\nНазад Ўзбек миллий академик драма театри “Кундузсиз кечалар” спектаклида Ислом Каримов ёдга олинди


«Бу иккинчи телевизор синдириши». Муқаддас Саъдуллаеванинг ўғли телевизорни синдирди - 26 Октября 2021 - www.SheJoT.CoM\nГлавная » 2021 » Октябрь » 26 » «Бу иккинчи телевизор синдириши». Муқаддас Саъдуллаеванинг ўғли телевизорни синдирди\nЛекин ўғли буни тан олмаган\nАктиса Муқаддас Саъдуллаева ўғли Абубакрсиддиқ уйдаги телевизорни синдиргани акс этган видеони жойлади.\nУнинг сўзларига кўра, фарзандлари жуда шўх. Шу сабабли уйи ҳар гал бетартиб туради. Фарзандлари ухлаганидан сўнг уйларни тозалайди. Шунингдек, ўғли иккинчи марта телевизорни синдирган, лекин ўзи синдирганини тан олмай, синглиси қиланини айтган.\n«Телевизорни ўзи синдирди, тан олмасдан синглиси Хадичага тўнкаяпти. Адича қилди деяпти. Бу иккинчи телевизор синдириши, тағин буниси кўрсатяпти. олдинги синдиргани умуман кўрсатмай қўйганди», — дейди актриса.


Шахматни янада ривожлантиришга оид қарор имзоланди\nГлавная Новости Шахматни янада ривожлантиришга оид қарор имзоланди\n2021-01-15 | просмотров: 103\nПрезидентнинг шахматни янада ривожлантиришга оид қарорига асосан, Ўзбекистонда шахматни ривожлантиришни янги босқичга олиб чиқишнинг асосий йўналишлари белгиланди.\nУнга кўра, 2025 йилга қадар шахмат билан мунтазам шуғулланувчилар сонини 3 фоизга етказиш, давлат-хусусий шериклик асосида 25 та шахмат мактаблари ва клублари фаолиятини йўлга қўйиш, болалар-ўсмирлар спорт мактабларида шахмат билан шуғулланаётган болалар қамровини 10 500 га етказиш, мамлакатимизнинг Халқаро шахмат федерациясидаги (FIDE) рейтинг кўрсаткичларини яхшилаш ва 2025 йилда биринчи 10 таликка киришига эришиш каби вазифалар қўйилган.Шунингдек, 2021 йилдан бошлаб ҳар йили:\n– умумий ўрта таълим мактабларида “Шахмат ойлиги” ташкил этилади;\n– мактаб ўқувчилари ўртасида шахмат бўйича жамоавий “Шоҳруҳ” турнири ташкил этилади;\n– мактаб ўқувчилари ва “Жисмоний тарбия” фани ўқитувчилари ўртасида шахмат бўйича республика биринчилиги ўтказилади;\n– июнь–август ойлари давомида маҳалла болалари ўртасида “Маҳалла кубоги” шахмат мусобақалари ташкил этилади;\n– май–июль ойлари давомида маҳалла оилалари ўртасида “Шахматчи оила” турнири ўтказилади;\n– икки маротаба вазирлик, идора ва ташкилотларда ходимлар ўртасида “Шахмат кунлари” ўтказилади.\n2021 йилдан бошлаб ҳар йили анъанавий тарзда қуйидаги турнирлар ўтказилади:\n–Тошкент шаҳрида Президент соврини учун халқаро шахмат турнири;\n– Ўзбекистонлик биринчи халқаро гроссмейстер Г.Т. Агзамов хотирасига бағишланган халқаро турнир;\n– шахмат бўйича XVII Жаҳон чемпиони Р.М. Қосимжонов халқаро турнири;\n– Самарқанд шаҳрида “Соҳибқирон кубоги” халқаро шахмат турнири;\n– Хива шаҳрида “Ал-Беруний” халқаро шахмат турнири;\n– Бухоро, Термиз ва Хива шаҳарларида “Туризм ва шахмат ҳафталиги”.\nҚарорга кўра, шахмат мактаблари ва клублари фаолиятига кўмак бериш мақсадида Ўзбекистон шахмат клублари ассоциацияси ташкил этилади.Ўзбекистон давлат жисмоний тарбия ва спорт университетининг Фарғона филиалида шахмат бўйича таълим йўналиши очилади.\nШунингдек, Шахматни оммавийлаштириш ва ривожлантириш жамғармаси ташкил этилди.


Қандай гўшт соғлиқ учун хавфли?\nНитратлар, тўйинган ёғлар, туз - кўринишидан қизил гўшт шифокорлар истеъмол қилмасликни тавсия этадиган нарсалардангина ташкил топган. Аммо уни тановул қилишдан ўзимизни тиёлмасак, қандай зарар кўрамиз ва айнан нима хавф остида қолади?\nСўнгги янгиликлардан бири дунёдаги барча гўшт истеъмол қилувчиларнинг иштаҳасини қўзғатди. Маълум бўлишича, қизил гўшт бизга исботлашга ҳаракат қилинган даражада зарарли эмас экан.\nАввалги тадқиқотлар натижаларини яна бир бор таҳлил қиладиган мунозарали ҳисобот бизни эҳтиёт бўлиш ва халқаро соғлиқни сақлашда қабул қилинган тавсияларга кўр-кўрона амал қилмаслик керак деган фикрга олиб келади — уларда рационда қизил гўшт миқдорини камайтиришга ундашарди.\nМуаллифлар бир хулосага келишади: қизил гўштни истеъмол қилиш камайиши ҳаёт давомида саратон касаллиги ривожланишига қайсидир йўл билан таъсир қилиши ҳақида ишончли далиллар йўқ. Борлари эса жуда заиф.\nУшбу таҳлилда олти миллион кишининг касаллик тарихига асосланган 70та тадқиқот натижалари кўриб чиқилган.\nСўнгги йилларда эълон қилинган бир нечта илмий маърузалар гўшт ва қайта ишланган овқатлар зарарини сўроқ остида қолдирди.\n2018 йилда олимлар ва сиёсатчилар нитрат ва нитритлардан қайта ишланган гўшт учун консервант сифатида фойдаланишга қарши кампания бошлашди, чунки бу кимёвий моддаларни саратон касаллиги билан боғлайдиган далиллар мавжуд эди.\nАммо Анжела Доуден бу масалани ўрганиб, нитрат ва нитритлар бошқа маҳсулотларда кўпроқ топилишини аниқлади.\nАслида европаликлар рационидаги нитратлар ва нитритларнинг 80 фоизи сабзавотлар орқали истеъмол қилинади. Бундан ташқари, баъзи ҳолларда нитратлар соғлиққа шунчаки ижобий таъсир кўрсатади — масалан, қон босимини пасайтиради.\nАммо бу ҳали ҳаммаси эмас. Нитритлар ичак раки билан боғланувчи канцероген нитрозаминларга айланиши мумкин (инг. carcinogenic nitrosamines) ва бу ҳолат нитритлар аминлар — оқсилга бой озиқ-овқат таркибидаги органик бирикма билан реакцияга киришганда содир бўлади.\nГўштдаги нитрат ва нитритларнинг сабзавотлардагига қараганда кўпроқ хавфли бўлиши мумкинлигининг сабаби шунда.\nНитрозаминлар юқори ҳароратли пишириш пайтида юзага келадиган кимёвий реакцияларда ҳам ҳосил бўлади — бу ҳам сельдерейдан кўра колбаса ёки қовурилган мол гўшти кўпроқ зарар келтиришига урғу беради.\nНатижада саратон хавфи бизнинг овқатимиз таркибига эмас, балки уни қандай тайёрлашимизга ҳам боғлиқлиги ойдинлашди. Бунда грилда ёки товада қовурилган қизил гўшт айниқса юқори хавф туғдиради.\nЯхши янгилик шундаки, саратон хавфини камайтирадиган овқат тайёрлаш усулини танлашимиз мумкин — масалан, паст оловда пишириш. Ва бу бизнинг қўлимизда.\nБундан ташқари, озиқ-овқат таркибидаги зарарли таркибий қисмларни алмаштириш муҳим аҳамиятга эга. Тўйинган ёғлар кўплаб хасталиклар, шу жумладан юрак касалликларининг омили деб ҳисобланади. Тўйинган ёғларни шакар ва тозаланган крахмал билан алмаштириш орқали инфаркт хавфини камайтириш мумкин.\nҲайвон ёғларидан ўсимлик мойига ўтишингиз мумкин. Тадқиқотлар шуни кўрсатдики, тўйинган ёғларни кўп тўйинмаган ёғларга алмаштириш ҳар қандай сабабли ўлим хавфини 19 фоизга камайтиради.\nУшбу мақола фақат умумий маълумотни ўз ичига олади ва уни шифокор ёки бошқа соғлиқни сақлаш мутахассиси маслаҳати билан алмаштирмаслик керак.


Ургут йўлларини қуришда “Claycrete II” - тупроқни барқарорлаштириш технологияси қўлланилади - zarnews.uz\nУргут йўлларини қуришда “Claycrete II” - тупроқни барқарорлаштириш технологияси қўлланилади\nБу инновацион ривожланиш вазири Иброҳим Абдураҳмоновнинг «Халқ сўзи” газетасида чоп этилган мақоласида қайд этилди.\n- Йўл қурилишида тупроқни барқарорлаштириш технологияси - “Claycrete II” ёрдамида Ургут туманидаги 216 минг квадрат метр йўл янги усулда таъмирланади. “Claycrete II” илғор инновацион ютуқларга асосланган, кимёвий безарар тупроқ стабилизатори бўлиб, ҳар турли мавсумий шароитларда йўл қопламаларининг мустаҳкамлигини таъминлаб беради. Бу акрил қоплама бўлиб, тупроқ йўллари шиббаланганида тошдан ҳам қаттиқ, мустаҳкам қоплама ҳосил бўлади, - дейди вазир. - Шу ўринда нима учун шу йўлларга жўн шағал ташлаб қўйиш мумкин эмас, шунча пул сарфлаш шартми, деган савол ҳам туғилиши мумкин. Гап шундаки, Ургут тоғли ҳудуд бўлгани учун у ерда ёғингарчилик кўп, сел келиш хавфи бор, ётқизилган шағални ёғингарчилик бир йилда ювиб юборади. Ушбу қоплама мустаҳкамлигидан ташқари, йўлнинг музлашига ҳам тўсқинлик қилади.\nБундан ташқари, мазкур технология асфальт йўл қуришдан 40 фоиз арзон. Агар анъанавий қурилиш ишлари амалга оширилганида 1 сменада 250 квадрат метр йўл қурилса, бу технологияда 5 минг квадрат метр йўл қурилишига эришилади. Йўл қурилиш харажатлари 1 квадрат метри 120 минг сўмдан 50 минг сўмга қисқаради, йўлдан фойдаланиш муддати эса 4 йилдан 15 йилга ошади.\nБундан ташқари, йўл қурилишининг экологик хавфсизлиги ҳам таъминланади. Ургут туманида қурилиши керак бўлган 216 минг квадрат метр йўлни анъанавий усулда асфальт ётқизиб таъмирлаш учун 73,8 миллиард сўм пул сарфланиб, 600 кун давомида амалга оширилса, инновацион технология асосида 70 кунда йўл таъмири якунланиб, 35,6 миллиард сўм миқдорида маблағ сарфланади.


Қачон уйғонамиз « O'zbekiston ERK Demokratik Partiyasi\n29 March 2017 - 10:21\nТуркия киноижодкорлари томонидан ишланган “қашқирлар макони” сериалидаги энг ифлос образ Тестери Нежми. Ўзимча, унинг шафқатсиз, ифлос бўлишига сабабни кўриб чиқмоқчи бўламан.\nТестери ёшлигида мехнаткаш бўлади, ўзи ва онасини боқиш учун дурадгор устага шогирд тушади. Иттифоқо, бир куни уйига тасодифан келиб, устаси онаси билан бузуқлик қилаётганига гувох бўлади ва бу ифлосгарчиликка кўз юма олмай, ўзига устоз бўлган, тирикчилиги учун пул тўлаётган ифлос устани ўлдиради. Шу жинояти учун қамалади ва унинг берахм, шавқатсиз, жиноий ҳаёти мана шу нуқтадан бошланади. Яъни, онасини бузуқликга бошлаганни ўллиради, тамом.\nЭнди шу ҳолатни ўзбек сериалида тасаввур қилиб кўраман.\nЎзбекларни “шайтанат” сериалидаги Кесакполвон худди шу холатни устидан чиқиб қолганида нима қилган бўларди?\nТахмин қиламан, у худди бу воқеани кўрмагандек ўзини тутарди, уста ҳам унга олдингидан кўпроқ пул тўлар ва онаси билан бузуқликни давом эттирган, Кесакполвон эса, устани “отайўллик устам” деб, устаси билан фахрланиб, хеч бўлмаса оёққа туриб, ўзини қўлидан иш келгунича сабр қилган бўлар эди, тамом.\nБугун аҳолиси тахминан йигирма минг киши бўлган кичик бир шаҳарчанинг бир хонадонида мехмон бўлдим. Шом намозини ўша хонадонда ўқидим, намоз ўқиб турганимда уй эгасининг ўғли онасидан “опа, анави бобо нима қиляпти” деб, сўрагани қулоғимга чалинди. Мени у тенги ўғлим кечаги куни нафл рўза тутган эди, Алҳамдулиллаҳ ва бир вақтни ўзида Астағфируллоҳ.\n… Шу шахарчани катта жоме масжидида хуфтон намозини ўқидим, бундан тахминан саккиз йил олдин ҳам шу масжидда намоз ўқиган эдим, унда аниқ қанча одам бўлганини эслай олмайман, лекин икки-уч саф одам бўлган эди, бугун эса хуфтонда атига саккиз киши намозга йиғилди, тамом.\nТестери Нежми онасини бузуқликка бошлаган устасини, ўзига моддий ёрдам бериб турган устасини кечирмади, ўлдирди, арралаб ташлади ва бирор марта афсусланмади.\nБизни бутун бошлик миллатимизни бузуқликга бошлаган, миллат ор-номусини ўлдирган, иқтисодини чўктирган, ибодатдан тўсган, аёлларга шармандалик, эркакларга даюслик тамғасини босиб кетган инсонни ўлигини ҳам “отам, додам”, деб эслаяпти. Қачон уяламиз бу хорлигимиздан? Қачон уйғонамиз бу мудроқликдан? Минбарлардаги, меҳроблардаги ёлғонларга ишонишни қачон тўхтатамиз? ©\nМуаллифнинг facebook ижтимоий тармоғидаги саҳифасидан олинди.


Speedtest: Ўзбекистонда пандемия вақтида симли ва мобил интернет тезлиги ошди - Terabayt.Uz\nOokla компаниясининг Speedtest.net сервиси 2020 йил 1 июнь ҳолатига кўра коронавирус пандемиясининг интернет тезлигига таъсирини эълон қилди. Бу ҳақда Ахборот технологиялари ва коммуникацияларини ривожлантириш вазирлиги хабар бермоқда.\nУнинг натижаларга кўра, жаҳон миқёсида COVID-19 пандемияси шароитида интернетнинг (Fixed Speed Change) ўртача тезлиги 1 фоизга, мобил интернет (Mobile Speed Change) тезлиги эса 7 фоизга ўсган, холос.\nЎзбекистонда бўлса кўрсаткичлар юқорироқ: симли интернет (Fixed Speed Change) тезлиги 6 фоизга, мобил интернет (Mobile Speed Change) тезлиги эса 18 фоизга кўтарилган.\nТаъкидлаш керакки, охирги йилда интернет тезлиги бўйича ижобий ўзгаришлар амалга оширилди. Жумладан, 2020 йил апрель ҳолатига Интернет тезлиги бўйича рейтингида Ўзбекистон 94-поғонани эгаллаган. Яъни, бир йил давомида 37 поғонага кўтарилган – 131-ўриндан юқорилаб, 94-поғонадан жой олган. Ўзбекистонда охирги йил натижаларига кўра интернет тезлиги қарийб 2,3 бараварга ўсган. 2019 йил март ҳолатига кўра 11,62 Мбит/сония бўлган бўлса, 2020 йил апрель ҳолатига кўра 25,88 Мбит/сониягача кўтарилган. 2020 йил 1 июнь ҳолатига кўра эса Ўзбекистонда интернет тезлиги 27,12 Мбит/сонияни ташкил этди.\nБундан ташқари, охирги ой натижаларига кўра мобил интернет тезлиги ҳам ўсмоқда: биргина 2020 йил апрель ҳолатига мобил интернет тезлиги 9,68 Мбит/сонияни ташкил қилган бўлса, бир ой ичида мазкур кўрсатқич 11,92 Мбит/сониягача ўсди!


«Ўзавтосаноат» АК МАN русумли автобусларни ишлаб чиқаришни бошламоқчи\n14:40 / 05.08.2015 3486\n«Ўзавтосаноат» акциядорлик компанияси келгусида табиий газда ҳаракатланувчи МАN русумидаги шаҳар ичида ҳаракатланувчи автобусларни ишлаб чиқариши мумкин. Бу ҳақда Uzbekistan Today нашри хабар тарқатди.\nМанбанинг ёзишича, автосаноат яқин келажакда МАN русумли автобусларнинг учта турини Ўзбекистонда йиғишни режалаштирган.\nТошкентда шу йилда келтирилган мазкур русумдаги автобуслар синов тариқасида ҳаракатланмоқда. Мазкур транспорт воситаси бутунлай Малайзияда йиғилган. Тўққиз ой мобайнида мутахассислар унинг шаҳар талабларига мос келиши бўйича ўз кўрсатмаларини беришлари лозим бўлади. Эслатиб ўтамиз, 2009 йилнинг июнида «Ўзавтосаноат» АК ва МAN Nutzfahrzeuge AG (Германия) «JV MAN Auto – Uzbekistan» қўшма корхона кўринишидаги МЧЖ тузиш бўйича келишувга эришишганди. Мазкур корхона устав капиталида «Ўзавтосаноат» нинг улуши 51 фоизни, МAN Nutzfahrzeuge AG ники эса – 49 фоизни ташкил қилади.


Қирғиз Республикаси Равшан Гапировга 10 000 $ жарима тўлайди « O'zbekiston ERK Demokratik Partiyasi\nҚирғиз Республикаси Равшан Гапировга 10 000 $ жарима тўлайди\n31 July 2012 - 9:43\nЎш вилоят суди маҳаллий прокуратура ва милициядан инсон ҳуқуқлари ҳимоячиси Равшан Гапиров фойдасига 440 минг қирғиз сўми ундириш тўғрисидаги шаҳар суди қарорини ўз кучида қолдирди.\n2010 йил, июн воқеаларидан кейинги қама-қамалар Равшан Гапиров оиласини ҳам четлаб ўтгани йўқ.\n– 2010 йил 16 июн куни ўғлимни кўчадан ушлаб олиб кетишиб уриб, қийнашиб бўйнига ҳар хил айбларни қўйиб қамашган. Шу бўйича мен ўзим қатнашдим, иккита адвокат қатнашди, далиллар келтирдим. Видеосъëмкаларим бор эди менинг. Ўғлим оқланди. Биринчи Ўш шаҳар судида оқланди. Икковимизни маънавий зарар бўйича ариза берганман, дейди Равшан Гапиров.\n“Правосудие – Истина” (“Одил судлов – Ҳақиқат”) инсон ҳуқуқлари ташкилоти раҳбари ўшлик Ҳизбут-Таҳрир аъзолари ҳимоячиси сифатида танилган ва Ўш воқеаларигача Гапиров ҳизбчи сифатида айбланиб қамалган, 9 ой ўтирган, лекин кейин Олий суд даражасида оқланган эди.\nҲам ўғли, ҳам ўзи ноҳақ қамалганини Олий суд ҳам тан олганидан сўнг Равшан Гапиров иккалови кўрган маънавий зарар қоплаб берилишини сўраб судга мурожаат қилган.\n– Прокуратурага ўзимнинг номимдан 4 миллион, милицияга 5 миллионга берганман. Ўғлимнинг номидан икковига 10 миллион сўмдан берганман. Ҳаммаси бўлиб 29 миллион бўлади, дейди Равшан Гапиров.\n29 миллион қирғиз сўми 500 минг АҚШ долларидан кўп ақча бўлади.\nСуд Гапировнинг даъвосини қисман қондирди.\nАризамни, дейди ҳуқуқ ҳимоячиси,\n– Ўш шаҳар суди қараб шаҳар прокуратурасидан 100 минг, шаҳар милициясидан 100 минг, ўғлим учун икковидан тенг 120 мингдан, ҳаммаси бўлиб қирғиз пулига 440 минг сўм ундирилди. Вилоят судига ëздик. Вилоят суди буни кучида қолдирди. Биз берилсин деган исполнителний лист олдик. Лекин мен олий судга ëзиб қўйдим. Олий судга прокуратура ҳам ëзди, милиция ҳам ëзди. Энди уже Олий судда қаралади, дейди Равшан Гапиров.\nШундай қилиб, Равшан Гапиров ва унинг ўғли Ўш шаҳар прокуратураси ва Ички ишлар бошқармасидан жаримани ўзларининг дастлабки даъво аризаларида кўрсатилган ҳажмда ундирмоқчилар.\nЎш шаҳар прокурори Атай Шакир ўғли Гапиров билан боғлиқ суд қарорини шарҳлашдан бош тортди.\nЎш шаҳар Ички ишлар бошқармаси юристи Медер Сабиров Озодлик радиоси қирғиз хизмати мухбирига бундай деди:\n– Равшан Гапировнинг 9 ой қамоқда ўтиргани рост. Лекин унинг қийноққа солингани далилланган эмас. Ўғли эса, июн воқеаларидан сўнг қамалган ва кейин оқланган. Унинг ҳам қийноққа солингани далилланган эмас. Суд қарорига рози эмасмиз. Олий судга мурожаат қилганмиз, деди Ўш шаҳар Ички ишлар бошқармаси вакили.\nМаълумки, Ўш воқеалари қурбонларининг мутлақ кўпчилиги ҳам, фоежадан сўнг жавобгарликка тортилганларнинг мутлақ кўпчилиги ҳам ўзбеклардир.\nҚирғизистон президенти расмий сайтида фожиа кунлари\nқурбон бўлганлардан 70 фоизи ўзбек, 29,2 фоизи қирғиз эканлиги,\nжавобгарликка тортилганларнинг 400 нафари ўзбек, 133 нафари қирғиз эканлиги қайд этилган.\nБас, шундай экан, Равшан Гапировнинг прокуратура ва милиция устидан шикоят аризаси қондрилишини маҳаллий ўзбекларга муносабатнинг яхшилана бошлангани, деб тушуниш мумкинми?\nБу саволни Гапировнинг ўзига бердик.\n– Бу фақат Равшан Гапировга бўлган муносабат. Чунки Равшан Гапиров қонунни яхши билади, ўзлари улар ҳаммаси тан олади. Кейин мен осонликча жон бермайман ва қўрқиб писиб ҳам кетмайманда. Ўлсам ўламанки, ҳақиқат учун тик тураман. Уриб кетишди мени, қўрқитиб кўришди, ҳамма нарса қилиб кўришди. Лекин мен “ўлсам ўламан, лекин ҳақиқатни охирига етказмай қўймайман” деб қаттиқ туришимни ва қонунни яхши билишимни яна бир бор далиллаб қўйдим,\nдеди Ўш шаҳар прокуратураси ва ички ишлар бошқармасидан суд орқали ўз фойдасига қарийб 10 минг доллар жарима ундирган инсон ҳуқуқлари ҳимоячиси Равшан Гапиров.


ОАВ: Мэйвэзер 12 сентябрь куни Бертога қарши жангга чиқади\n10:51 / 21.07.2015\nАмерикалик машҳур боксчи Флойд Мэйвэзер Андре Берто билан 12 сентябрь куни жанг ўтказиш ҳақида шартнома имзолаган. Бу ҳақда TMZ сайти хабар қилди.\nПортал маълумотларига кўра, томонлар Невада штатидаги Лас-Вегас шаҳрида жойлашган спорт саройида 12 сентябрь куни 12 раундлик жанг ўтказиш бўйича келишиб олишган.\nБерто бу маълумотни тасдиқлади. У ўзининг бу имкониятидан фойдаланишга уриниб кўриши ҳақида айтиб ўтган.\nҚайд этиш жоизки, бу жанг Флойд Мэйвэзер учун Showtime телеканали билан тузилган шартномага кўра ўтказилиши керак бўлган жанглардан бири бўлади. Боксчи ўша кунги жанг фаолиятидаги энг охирги жанг бўлиши ҳақида маълум қилганди.\nМаълумот учун, Мэйвэзер 66,68 кг вазн тоифасида WBC, WBO, WBA камарларига эгалик қилади. 7 июль куни ундан камари олиб қўйилган. Унинг ҳисобида 48та ғалабали ўйин бор (48-0, 26 KO).\n31 ёшли Берто эса 30 марта ғалабали ўйин ўтказган ва 3 марта мағлуб бўлган. У охирги марта шу йилнинг мартида WBА титули учун Хосесито Лопесга қарши рингга чиқиб, ғолиб бўлганди. У 2008-2010 йиллар мобайнида WBC камарига эгалик қилган, 2011 йилдан эса IBF бўйича камарни олган.


Бишкек-Ўш автотрассасидаги автоҳалокатда тўққиз киши ҳалок бўлди | ҚИРҒИЗИСТОН ЯНГИЛИКЛАРИ\nБишкек-Ўш автотрассасидаги автоҳалокатда тўққиз киши ҳалок бўлди\nФавқкулотда ҳолатлар вазирлиги МАЗ ҳамда «Тойота» русумидаги автомобиллар тўқнашуви тўққиз киши ҳаётига зомин бўлганини хабар қилди. Йўл ҳаракати хавфсизили бош бошқармаси маълумотларга кўра, «Тойота» ҳайдовчиси қарама қарши йўлда турган МАЗга бориб урилган.\nАвтоҳалокат Бишкек Ўш автойўлининг 197 километрида содир бўлди. Хабарларга кўра, «Тойота» минивени ҳайдовчиси бошқарувни йўқотган ва қарама қарши йўлга чиқиб кетган.\nТўқнашув натижасида тўққиз киши ҳалок бўлган.\nФавқулотда ҳолатлар вазирлигидан олинган маълумотларга кўра, ҳалок бўлганларнинг барчаси «Тойота Превиа» йўловчилари бўлган.\nВазирлик тарқатган хабарда минивен ҳайдовчиси автомобил бошқарувини йўқотган ва қаршисида келаётган юк автомобилига келиб урилгани, МАЗ ҳайдовчиси тўқнашувдан қочишга ҳаракат қилгани, бироқ бунга улгирмагани айтилади.\nҲалок бўлганлар жасади ҳалокат яқинида жойлашаган Қораболта моргига олиб борилганини хабар қилади вазирлик.\nЮк машинаси ҳайдовчиси Турар Жангазиев бир неча енгил жароҳат олган ва тиббий ёрдам олишдан бош тортган.\nИчки ишлар вазирлиги матбуот хизмати минивен Ўш вилояти томон кетаётган бўлганини хабар қилди.\nМарҳум бўлганлар рўйхати:\n•\tМинивен ҳайдовчиси — Болотбек Кудайбердиев, 45 ёш, Ўш вилоятининг Новқат тумани яшовчиси бўлган;\n•\tЙўловчи Гульдар Алиева, 23 ёш, Ўш вилояти, Кенеш қишлоғи яшовчиси — йўловчи Чынара Шерматова, 42 ёш, Бишкек — йўловчи\n•\tКыяз Курбанов, 28 ёш, Алашан қишлоғи, Ўш вилояти — йўловчи\n•\tЭльдияр Изимов, 25 ёш, Кенеш қишлоғи, Ўш вилояти — йўловчи\n•\tАбдыкадыр Мамытов 37 ёш, Новқат тумани, Ўш вилояти — йўловчи\n•\tАльсира Исманова, 14 ёш, Рухий Мурас жилмассиви, Бишкек — йўловчи\n•\tКылымбек Исманов, 12 ёш, Рухий Мурас жилмассиви, Бишкек — йўловчи\n•\tАйнура Боронова, 26 ёш, Айры-Там қишлоғи, Жалолобод вилояти — йўловчи\nАввалги мақолаФутзал бўйича Осиё чемпионати: Туркманистонни енган Қирғизистон чоракфиналда Япония билан ўйнайди\nНавбатдаги мақолаИюл ойидан Ўш ва Истанбулни тўғридан-тўғри авиақатнов боғлайди


Жамият 18.06.2019 137\nОхирги пайтда Қарши шаҳрида таъминот корхонаси томонидан бўйнига пеня миндирилмаган табиий газ истеъмолчисини топиш қийин, чамамда. Жамиятимизга айни масалада аҳолидан келиб тушаётган мурожаатларнинг ниҳоятда кўп экани ҳам шуни кўрсатиб турибди. Одамларни ўйлантираётган ва ажаблантираётган нарса пеня нега ҳозирга келиб кун тартибига чиқаётганидир. Нима учун 5-6 йиллаб тўпланиб қолган (шунга атай қўйиб берилгандек) жаримани энди ундиришга тушишди. Ҳатто кимдадир 500 минг сўм, бошқа бировда 1-2 миллион сўмгача пеня бор.\n"Қашқадарё" газетасининг 4 июнь сонида бу ҳақда катта сарлавҳа билан мақола ҳам эълон қилинди. Муаммога биз ҳам ўз муносабатимизни билдиришни, ўрганишлар натижаларини маълум қилишни лозим топдик. Бу вазиятда тўлиқ ноҳақликка йўл қўйилаётганини аниқладик. Қуйидаги мисоллар ҳам шунга ишора қилади.\nҚарши шаҳар 3-миттитуман 8-уйда яшовчи фуқаро Э.И. бизга мурожаат йўллаган. Унда айтилишича, истеъмолчи ўз хонадонида 1999 йилдан бери яшаб келаяпти. Фуқаро давлат ишида ишлайди. Фойдаланилган табиий газ учун ҳақ иш жойидан доимий ўтказиб борилган.\nЭ.И. 2019 йил 15 апрелда Қарши шаҳар газ участкасига борганда, газ участкаси ходимлари фуқаронинг тўланмаган қарздорлиги учун 2013 йил июль ойидан бошлаб ҳозиргача жами 183 минг 452 сўм қарздорлик шакллангани тўғрисида оғзаки билдиришган. Табиийки, интизомли истеъмолчи бундан ҳайратга тушган. Ваҳоланки, шу вақтга қадар ижрочи ташкилот томонидан фуқарога пеня қарздорлиги бўйича ҳеч қандай оғзаки ва ёзма билдиришнома берилмаган. У 6 йил ўтиб бу "сюрприз"дан хабар топаяпти.\nЭнг қизиғи, фуқарога 2013 йилдан буён бир неча бор газдан қарздорлиги йўқ, деган мазмунда маълумотнома ҳам тақдим этиб келинган. Гўёки пеня қарз эмасдек. Буни энди-энди ошкор қилишган-қўйишган. Унда тегишли "справка"лар нимага асосланиб берилган?\nҚарши шаҳри Бўстон маҳалласи Бинокор кўчасида яшовчи фуқаро М.М. билан ҳам шунга ўхшаш ҳолат рўй берган. Жорий йил 14 май ҳолатида табиий газ истеъмоли бўйича қарздорлиги йўқлиги тўғрисида Қарши шаҳар газ участкасидан маълумотнома олган бўлса-да, не ажабки унинг зиммасида 396 минг сўм пеня қарздорлиги мавжуд. Фуқаро ўз абонент картасини олиб кўргачкина бунга ишонч ҳосил қилган. Бу тушунмовчиликдан саросимага тушган истеъмолчи жамиятимизга адолат истаб мурожаат қилишга мажбур бўлган.\nҚарши шаҳар Кунчиқар маҳалласи Қуёшли кўчасида истиқомат қилувчи М.П. ҳам бошқалар қатори пеня деган жабрдан бебаҳра қолмаган. Гап шундаки, яқинда абонент газ идорасидан нотариусга тақдим этиш учун (Бу тартиб аслида бекор бўлган) табиий газдан қарзи йўқ деган маълумотнома олмоқчи бўлган. Лекин бу мурожаат бир асос билан рад этилган. Эмишки, унинг ҳисобида 320 минг сўм пеня бор. Аксига олиб қарангки, ўша вақтда истеъмолчи ҳисобида 278 минг сўм ортиқча тўлов аввалдан амалга оширилган бўлган.\nМаълум бўлишича, 2014 йилда ушбу фуқарога ҳисобланган 322 минг сўм қарздорзлик нореал экани исботланиб, 2017 йил февраль ойида абонент картасидан олиб ташланган. Бироқ ушбу сумма учун пеня ўзгартирилмаган. Яъни, асоссиз қарзга ҳам жарима ҳисобланиб кетаверган, туғаверган.\nҲолатга ойдинлик киритиш мақсадида истеъмолчи биринчи галда таъминотчига юзланган. Фуқаро мурожаатига жавобан 2019 йил 17 апрелда Қашқадарё вилояти бўйича газ таъминоти ҳудудий филиали бош муҳандиси Ш.Қодиров имзоси билан йўлланган хат мазмуни қуйидагича.\nАйтилишича, Ўзбекистон Республикаси Президентининг 2005 йил 11 февралдаги "Коммунал хизматлар тарифларининг асоссиз равишда ўсиб кетишига йўл қўймаслик ҳамда улар учун ўз вақтида тўлиқ ҳисоб-китоб қилиниши учун истеъмолчиларнинг масъулиятини ошириш тўғрисида"ги қарорнинг 2-бандида "Шартномада белгиланган муддатлардан ўтиб кетган ҳар бир кун учун юридик шахслардан муддати ўтказиб юборилган сумманинг 0,4 фоизи, аҳолидан эса 0,1 фоизи миқдорида пеня қўшиб ундирилади, деб кўрсатилган. Ўзбекистон Республикаси Вазирлар Маҳкамасининг 2005 йил 26 майдаги "Табиий газ истеъмолчилари ва газ билан таъминловчи ташкилотлар ўртасидаги ўзаро ҳисоб-китоблар тартиби тўғрисида" қарор билан тасдиқланган низомнинг 8-бандида етказиб берилган газ учун шартномада қайд этилган муддатларда ўз вақтида ҳақ тўланмаган тақдирда истеъмолчи ўтказиб юборилган ҳар бир кун учун 0,1 фоиз миқдорида пеня тўлайди, деб таъкидланган.\n"Юқоридаги давлат ва ҳукумат қарорларига кўра, табиий газ тўловини ўз вақтида тўламаганлиги учун пеня ошиб боради, пенядан озод этиш юзасидан норматив ҳужжатлар мавжуд бўлмаганлиги сабабли қолган 320 минг сўм пеняни тўлаб беришингиз лозим", дея якунланади жавоб хати.\nЭътибор қаратиш керакки, ҳар икки ҳужжатда ҳам шатномавий муносабат ҳақида сўз борган. Яъни, қачонки икки томон ўртасида расман шартнома тузилган бўлсагина, улар ўз зиммасига мажбурият олиши мумкин.\nЭнди юқоридаги 3 истеъмолчи билан боғлиқ вазиятни олсак. Аён бўладики, таъминотчи корхона шу вақтгача фуқаролар билан шартнома тузмаган. Қизиғи, бу бугунги кун учун умуман янгилик эмас. Чунки амалиётимизда ҳам бу ҳолатга кўп дуч келганмиз. Таъминотчилардан шартномавий муносабатларга қатъий амал қилишни кўп бора талаб ҳам қилганмиз. Демак кўринадики, ҳеч бир асословчи ҳужжатсиз газ идораси истеъмолчилардан мажбуриятни адо этишга ҳақли эмас. Шу жумладан, пеняни ундириш масаласида ҳам.\nҚолаверса, ҳукумат қарорида газ етказиб берувчи томонидан газ шартномавий ҳажмлардан кам етказиб берилган тақдирда газ етказиб берувчи муддати ўтказиб юборилган ҳар бир кун учун мажбуриятнинг бажарилмаган қисми суммасининг 0,4 фоизи миқдорида, бироқ етказиб берилмаган газ қийматининг 50 фоизидан ортиқ бўлмаган миқдорда пеня тўлайди, деган жойи ҳам бор.\nАсосийси, Фуқаролик кодексининг 150-моддасида ҳар қандай даъво муддати уч йил этиб белгиланган. Буни қандай тушуниш керак? Яъни низолашувчи томон фақат охирги уч йил бўйича даъволашишга ҳақли, холос. Аммо бугун газ идораси 5-6 йиллик нарсани кўтараяпти. Ҳозир манаман деган интизомли истеъмолчи ҳам бу фурсатдаги тўлов квитанцияларини сақлаб қўймаган. Талаб қилинганда, тақдим этишга қодир эмас. Газ идорасининг ҳолати ҳам шундай.\nҚонуний жиҳатдан ҳам, мантиқан олиб қараганда ҳам Қарши шаҳри табиий газ истеъмолчиларига адолатсизлик қилинмоқда. Шуларни эътиборга олиб, жамиятимиз фуқаролар номидан Фуқаролик ишлари бўйича Қарши туманлараро судига даъво аризалари киритган. Бугун Қарши газ участкасига 126 минг абонент қарашини ҳисобга олсак, ҳар бир фуқаро манфаатини бу тахлит ҳимоя қилиш имконсиз экани ҳам бор гап. Лекин, қай йўсинда бўлсин барибир адолат қарор топади. Истеъмолчиларга йўқ жойдан бош оғриғи кўпайтираётган мутасаддилар шуни унутмасалар яхши бўларди.\nҚарши шаҳар истеъмолчилар ҳуқуқларини ҳимоя қилиш жамияти ҳуқуқий ҳимоя мутахассиси


Бразилиялик нурланиб турувчи акуласи, ўз ўлжасини ўлдирмайди, аксинча тишлаб сузиб кетаверади | Megadunyo.UZ\nБразилиялик нурланиб турувчи акулалари бошқа акулалар каби океан бўйлаб, озиқа қидириб сузиб юраверишади. Лекин бошқа акулаларга нисабатан, бразиялик акулалар ўз ўлжасини ўлдирмайдилар, аксинча уларда бир бўлакни тишлаб олиб сузишни давом этаверадилар.\nАнча катта бўлмаган бу акулалар ўзларидан тахминан 10 баробар катта бўлган, энг хавфли денгизда яшовчи — катта оқ акуласига ҳам хужум қилаверади. Бир марта дайверлар бундай катта оқ акулани бу бразилиялик нурланиб турувчи акуласи тишлаётганини суръатга туширишди, уларнинг ўзига хос хусусияти шундаки, уларнинг чағлари шундай тузилганки, бразиялик нурланиб турувчи акуласи тишлаганда ўз ўлжасида ярим думалоқ шаклида бир тутам танасидан тишлаб олади.\nМаълум бўлишича, бразиялик нурланиб турувчи акулалар ҳилма ҳил денгизда яшавчи жониворларга ов қилишади — уларнинг озиқ—овқатига қилич балиқлар, китлар, касаткалар ва ҳаттоки одамлар ҳам киради. Улар дуч келган нарса билан озиқланиб кетаверишади, истанг хавфли йиртқич балиқ бўлсин, истанг ўз уруғи бўлсин.\nМаксимал даражада бундай акулалар узунлиги бўйича 50 сантиметргача ўсиши мумкин. Улар дунё бўйича тропик ва субтропик сувларда яшайдилар. Кундуз куни улар чуқурликда, тунгга яқин сув юзасигача сузиб келишади. Бу акула турининг бир нусхаси 3000 метр чуқурликда тутилган.\nЛекин, бу акулалар ишғол қилинмайдиган деб ўйламанг, бир пайтлар тадқиқотчилар бундай акулани тунец ошқозонида аниқлашди — кўриниб турибдики, бу сафар тактика ўзини оқлай олмади.


Абитуриентлар учун муҳим янгилик: Президент қарори билан янги университет ташкил этилди — Review.uz\nУниверситетга талабалар ОТМларига ўқишга қабул қилиш параметрларидан келиб чиққан ҳолда давлат буюртмаси ҳамда тўлов-контракт асосида қабул қилинади.\n“Давлат геология ва минерал ресурслар қўмитаси тизимида Геология фанлари университети фаолиятини ташкил этиш чора-тадбирлари тўғрисида” Президент қарори қабул қилинди.\nҚарорга кўра, геология соҳасида таълим, илмий-тадқиқот ва амалиёт интеграциясига ихтисослашган, Давлат геология қўмитаси таъсисчилигида давлат муассасаси шаклидаги Геология фанлари университети (Университет) ташкил этилди ва унинг асосий вазифалари белгиланди.\nУниверситет Давлат геология қўмитаси, тоғ-кон саноати корхоналари ва иқтисодиётнинг бошқа тармоқлари учун геология йўналишидаги малакали кадрлар тайёрлаш ҳамда илмий-тадқиқот ишларини бажариш бўйича республиканинг ихтисослашган олий таълим ва илмий-тадқиқот муассасаси ҳисобланади.\nУниверситетга талабалар Давлат геология қўмитаси буюртмаларига асосан шакллантириладиган ва ҳар йили тасдиқланадиган республика ОТМларига ўқишга қабул қилиш параметрларидан келиб чиққан ҳолда давлат буюртмаси ҳамда тўлов-контракт асосида қабул қилинади.\nҚарор билан Университетнинг Геоинновацион технологиялар маркази ташкил этилди, шунингдек Университетнинг Васийлик кенгаши таркиби тасдиқланди.


Тошкент шаҳар ҳокими соғлиқни сақлаш тизимида 17 раҳбарни ишдан олди » Ўзбекистон янгиликлари – Zamin.uz\nТошкент шаҳар ҳокими соғлиқни сақлаш тизимида 17 раҳбарни ишдан олди\n29 апрель 2017, 15:35\nЖорий йилнинг 27 апрель куни Тошкент шаҳар фаоллари йиғилиши бўлиб ўтди. Йиғилишни Тошкент шаҳар ҳокими Раҳмонбек Усмонов олиб борди.\nУнда 2017 йилнинг биринчи чорагида ҳудудларни ижтимоий-иқтисодий ривожлантириш якунлари ва Ўзбекистон Республикаси Президенти томонидан 2017 йил 14 январдаги Ҳукумат мажлисида белгилаб берилган вазифалар сўзсиз бажарилиши учун маҳаллий бошқарув органлари раҳбарларининг шахсий жавобгарлигини ошириш масалалари атрофлича кўриб чиқилди деб хабар беради Qalampir.uz нашри.\nХусусан, соғлиқни сақлаш тизимидаги раҳбарларнинг 17 нафари билан меҳнат шартномаси бекор қилинди, уларнинг ўрни юқори малакали, ҳалол, пок, виждонли, масъулиятли ходимлар билан тўлдирилди, 22 нафари ротация қилинди.\nТизимдаги ўрганишлар натижариларига кўра, тиббиёт муассасаларига ажратилаётган дори воситалари камлиги маълум бўлди. Бу муаммони ҳал қилиш учун шифохоналарга дори-дармон ва боғлов воситалари харид қилишга ажратилаётган маблағлар икки баробар, айримларида эса уч баробарга маҳаллий бюджет ҳисобидан кўпайтирилди.\nБундан ташқари, бугунги кунда соғлиқни сақлаш тизимида 1 500 дан ортиқ бўш иш ўринлари аниқланди. Ҳозирда 380 нафар коллеж битирувчилари билан тўрт томонлама, 143 нафар олий маълумотли шифокорлар билан уч томонлама шартномалар тузилди. Маҳаллалар томонидан юборилган 163 нафар фуқаронинг 140 нафари ишга қабул қилинган.\nМавжуд 60 та оилавий поликлиникага аҳолига малакали бирламчи тиббий хизмат кўрсатиш учун 120 дона Damas русумли автотранспорт воситасини бериш бўйича тегишли ишлар амалга оширилаётгани билдирилди.\nЯнгиликлар » Ўзбекистон » Тошкент шаҳар ҳокими соғлиқни сақлаш тизимида 17 раҳбарни ишдан олди


Ўқидингми – 5 йил хизмат қил ёки харажатларни қопла | NORMA.UZ\nИчки ишлар вазирлиги ва Молия вазирлигининг қарори (16.04.2018 йилда 2998-сон билан рўйхатдан ўтказилган) билан Ички ишлар органларида мажбурий хизматни ўташ ҳақидаги шартномаларни тузиш ҳамда шартнома шартлари бажарилмаганда харажатларни қоплаш тартиби тўғрисидаги низом тасдиқланди.\nҲужжатда ўқишни тамомлагандан кейин 5 календарь йили мобайнида ички ишлар органларида (ИИО) ёки тақсимот бўйича юборилганда бошқа давлат идораларида мажбурий узлуксиз хизмат ўташ ҳақида шартнома тузиш тартиби белгиланган.\nБитта курсант ёки тингловчининг ўқиши учун сарфланган харажатларни ҳисоблаш тартиби белгиланди, унга қуйидагилар киритилади:\nкурсантга тўланадиган стипендия;\nиш ўрганиш амалиётига (стажировкага) хизмат сафари харажатлари;\nМаълумот учун. Ички ишлар органларида хизматни ўташ тартиби тўғрисидаги низомнинг 68-бандига мувофиқ:\n1) шартнома тузишни рад этган фуқаролар мазкур таълим муассасаларига қабул қилинмайди;\n2) қуйидаги ҳолларда ходимнинг таълим олишига сарфланган маблағлар ундирилмайди:\nИИОдан ҳарбий-тиббий комиссия хулосаси асосида ёки ташкилий-штат ўзгаришлари сабабли бўшатилганда;\nкурсант (ходим)нинг ота-онаси, ака-укалари ёки опа-сингилларидан бири назорат ёки ҳуқуқни муҳофаза қилувчи органлар ходими ёхуд Қуролли Кучларнинг ҳарбий хизматчиси бўлиб, хизмат вазифаларини бажариш чоғида ҳалок бўлган тақдирда;\nҲужжат Қонун ҳужжатлари маълумотлари миллий базасида эълон қилинган ва 16.04.2018 йилдан кучга кирди.\nПойтахт вилояти ИИО иши янгича ташкил этилади


Покистонда махсус аксилтеррорчилик трибуналлари тугатилди\n19:18 / 09.01.2017\nПокистонда террорчиликда айбловлар бўйича ишларни кўриб чиқувчи махсус ҳарбий трибуналлар ўз ишини тугатди. Бу ҳақда Покистон мудофаа вазирлиги матбуот хизмати маълум қилди.\nБу суд инстанциялари 2014 йилда Пешовар шаҳрида жангарилар мактабга ҳужум қилгандан кейин мамлакат бош вазири фармонига кўра зудлик билан киритилганди. Ўшанда ҳужум оқибатида 140 дан кўпроқ бола ҳалок бўлган.\n"Икки йиллик иш давомида махсус ҳарбий трибуналлар террорчилик фаоллигининг камайишига ёрдам бердилар. Эндиликда уларга эҳтиёж йўқ", деб айтди Покистон армияси вакили.\nТрибуналлар ўз фаолияти давомида 274 ишни кўриб чиққан ва 161 та ўлим жазоси чиқарган, улардан фақат 12 таси ижро этилган. 113 нафар судланувчи террорчилик гуруҳларига алоқадорлик учун турли муддатларга қамоқ жазосига маҳкум қилинган.\nБу суд инстанциялари гўёки улар террорчиликда сохта айблар қўйиши ва адолатсиз ҳукмлар чиқариши сабабли покистонлик ҳуқуқ ҳимоячилари томонидан кўплаб танқидга учраган.\nмахсус аксилтеррорчилик трибуналлари\n11:48 / 24.04.2018\nТашқи савдо вазири бизнес доираларни Ўзбекистоннинг ташқи савдо майдонларидан фаол фойдаланишга чақирди\n16:06 / 23.04.2018


«Чегара билмас репортёрлар» ташкилоти Муҳаммад Бекжонни Вашингтонда қабул қилди « Ўзбекистон Халқ Ҳаракати\n«Чегара билмас репортёрлар» ташкилоти Муҳаммад Бекжонни Вашингтонда қабул қилди\n22 September 2018 - 7:00\n«Чегара билмас репортёрлар» (Reporters Without Borders (RSF) қамоқда энг узоқ вақт ўтирган ва 2013 йилда RSF мукофоти совриндори бўлган ўзбек журналисти Муҳаммад Бекжонни кутиб олиб, унинг иштирокида АҚШнинг Колумбуя округи, Вашингтон шаҳрида шу ойнинг бошида қатор АҚШ ҳукумати аъзолари билан, нодавлат ташкилотлар ва оммавий ахборот воситалари билан учрашувлар ташкиллаштирди.\nЎзбекистоннинг етакчи мухолифат газетаси бўлган «ЭРК» газетасининг муҳаррири Муҳаммад Бекжон дунёда энг узоқ ҳибсда ушланган журналистлардан биридир, у қамоқда 18 йил кечирди. Бугун у ўзини ўзбек хилқига хизмат қилувчи, мустақил журналист ва Ўзбекистондаги сиёсий ислоҳотлар ва реабилитациянинг беихтиёр ҳимоячиси деб ҳисоблайди. Муҳаммад Бекжон 5-6 сентябр кунлари катта қизи Ойгул билан бирга Конгресс, Давлат департаменти, ҳуқуқни ҳимоя қилиш ташкилотлари ва оммавий ахборот вакиллари билан қатор учрашувларда иштирок этиш учун Вашингтонда бўлди. Ушбу учрашувлар давомида Муҳаммад Бекжон сиёсий маҳбус сифатида кечирган ҳаёти ҳақида, оммавий ахборот воситаларининг ҳозирги аҳволи ва Ўзбекистонда ҳақиқий сиёсий ислоҳотларни амалга ошириш имкониятлари ҳақида суҳбатлашди.\n«Биз ушбу ойнинг бошида Муҳаммад билан учрашиш, ҳамда биргаликда АҚШ ҳукумати аъзолари билан Ўзбекистонда матбуот эркинлиги билан боғлиқ масалаларни муҳокама қилиш имконияти бўлганидан мамнунмиз», дейди «Чегара билмас репортёрлар» (Reporters Without Borders (RSF) ташкилотининг Шимолий Америка бюроси директори Марго Эвен. «Биз унинг жасорати ва сабр-тоқатини қадрлаймиз. Ҳозирда Муҳаммаднинг озодликка чиқиб, оиласи билан қовушганидан хурсандмиз. Шунга қарамай, Ўзбекистон ҳукумати Муҳаммаднинг 18 йил қамоқда қолгани учун тавон тўлаши, ОАВ эркинлигини рағбатлантириб, етакчи оммавий ахборот воситаларидан тўсиқларни олиб ташлаши керак.»\n«Чегара билмас репортёрлар» ташкилоти 2013 йилда Муҳаммад Бекжонни RSF Матбуот эркинлиги мукофоти билан тақдирлади, ва узоқ йиллар давомида унинг иши билан яқиндан танишиб борди. Муҳаммад Бекжон 2016 йилнинг сентябрида шафқатсиз президент Ислом Каримов вафотидан сўнг, ҳукумат тепасига Шавкат Мирзиёев келгандан кейин бир неча ой ўтиб қамоқдан озод қилинди. Давлат тепасига янги ҳукумат келгач ўнлаб сиёсий маҳбуслар озод қилина бошлади, жумладан камида 10 та журналист ҳам қамоқдан озод қилинди ва баъзи янги мустақил оммавий ахборот воситалари шакллана бошлади. Кўпчилик Ўзбекистон ҳукуматини ушбу яхшиланишлар учун мақташга уринаётганлигига қарамай, Муҳаммад Бекжон матбуот эркинлиги билан боғлиқ ҳолат “фақатгина бир миллиметрга кўтарилди” дейди. Ўзбекистонда 10 000 яқин сиёсий маҳбуслар панжара ортида қолмоқда, шунингдек яқинда ҳибсга олинган блогерлар ҳақида ҳам хабарлар тарқалди.\n«Ҳукумат ҳақиқатдан ҳам инсон ҳуқуқларига риоя қилаётганига ва ислоҳотларни амалга ошириш истагида эканликларига ишонч хосил қилиш учун Ўзбекистон ҳукуматига босим ўтқазиш жуда ҳам муҳим», дейди Муҳаммад Бекжон RSF билан суҳбатда.\nБир неча йилдан сўнг илк маротаба Тошкентга ташриф буюрган RSF, Ўртаосиё ОАВ конференциясида Ўзбекистонда матбуот эркинлиги муаммоларини кўтарди, жумладан ўша пайтда ҳибсга олинган ва кейнчалик суд залидан озод қилинган Бобомурод Абдулла ҳақида сўз очган эди. Муҳаммад Бекжоннинг гапларига кўра, матбуот эркинлиги гуруҳлари ҳукуматнинг интернет устидан назоратини ва цензурасини кузатиши жуда ҳам муҳим, чунки кўплаб инсонлар мустақил ахборот учун халқаро ёки тўсиб қўйилган манбалардан фойдаланади. Шунингдек у, Каримов атрофидаги “эски жиноятчилар”нинг ҳозирги президент Мирзиёв даврида ҳам ҳукумат позицияларида қолаётганликларидан хавотирда эканлигини билдирди. Қолаверса, президент Мирзиёев собиқ сиёсий маҳбусларни реабилитация қилиш учун “тўлиқ жавобгардир”, яъни ноқонуний тарзда қамоққа олинганларни озод қилиш, мусодара қилинган мол-мулкларни қайтариб бериш, ноқонуний қамоққа олиш натижасида етказилган маънавий ва жисмоний зарарни адолатли равишда қоплаш. Бугунги кунга қадар у бу йўлда бирор бир қарор қабул қилмади, дейди Муҳаммад Бекжон.\nОзодликка чиққач Муҳаммад Бекжон ўзининг Ўзбекистоннинг 8 та энг даҳшатли қамоқхоналарида кечирган ҳаёти ҳақида китоб ёзди ва бу китоб нашрдан чиқди. Ҳозирда Муҳаммад оиласи ва набиралари билан вақт кечириб, бўш вақтида ушбу китобнинг иккинчи қисмини ёзиш билан машғул. Аммо, йиллар давомида ёлғиз қамоқда тутилиши ва шафқатсиз қийноқлар натижасида Муҳаммад Бекжоннинг ўнг қулоғи эшитмай қолган. Унинг катта қизи Ойгулнинг айтишича, отаси камдан-кам ҳолларда соғлишидан шикоят қилади.\n«Агар касал бўлсам ҳам, ҳеч кимни безовта қилишни истамайман», дейди Муҳаммад Бекжон RSF билан суҳбатда.\nМуҳаммад Бекжон 2017 йилнинг феврал ойида қамоқдан озод қилингандан сўнг, 2018 йилда оиласи билан учрашиш учун АҚШга келишидан аввал, Ўзбекистонда бир йил муддатга шартли равишда озодликда қолди. “ЭРК” газетасининг муҳаррири сифатида Муҳаммад Бекжон, 1990 йиллар бошларида иқтисодиётнинг аҳволи, пахта теришда мажбурий меҳнатдан фойдаланиш ва Орол денгизидаги экологик фожеа каби тақиқланган мавзуларда баҳс-мунозараларни бошлашга уриниб кўрди. У 1999 йил Украинада яшаётганида ўзбек ҳукумати томонидан ўғирлаб кетилган ва Ўзбекистонинг кўплаб қамоқхоналарида ҳибсда тутилган\nЎзбекистон RSF нинг 2017 йилги Жаҳон матбуот эркинлиги индексида 180 та мамлакат орасида 165-ўринни эгаллади.\nИнгилиз тилидан таржима қилинди


Яккабоғдаги мактабда болалар полга ўтириб дарс ўтишига қариндош ўқитувчилар ва директор ўртасидаги келишмовчилик сабаб бўлган — вазир - Халқ сўзи\nЯккабоғдаги мактабда болалар полга ўтириб дарс ўтишига қариндош ўқитувчилар ва директор ўртасидаги келишмовчилик сабаб бўлган — вазир\n11:21 11 Сентябр 2021 Жамият\n"Кимдир жисмонан имконияти чекланган бўлсада давлатимиз обрўсини дунёга кўтаряпти, кимдир тўрт мучаси соғ бўлиб, ўзаро шахсий келишмовчилиги сабабли мамлакатимиз обрўсини тўкишга ҳаракат қиляпти...\nИжтимоий тармоқларда Яккабоғ туманидаги мактабда болалар полда ўқияпти, Шерзод Шерматов биз томонга бир боқиб қўйинг деб ёзилган хабарга кўзим тушиб қолди. Энг алам қиладигани, ушбу мактабга ўтган йили ўзим бориб, хароб аҳволда бўлганига таъмирлаш дастурига қўштиргандик. Натижада, 3 млрд сўмдан ортиқ маблағ ажратилиб, мактаб бу йил таъмирланаётган эди.\nАфсуски, дастлабки суриштирувга кўра, мактабнинг айрим ўзаро қариндош бўлган ўқитувчилари ва директор орасидаги келишмовчиликлар сабабли, болаларни полга ўтказиб, расмини турли ижтимоий тармоқларда ва ОАВларда тарқатишмоқда. Аслида, катта миқдордаги таъмирлаш иши охиригача тўлиқ тугаб улгурмаганига, мактаб очилмаслиги, болалар вақтинча бошқа мактабда ёки масофадан ўқиб туриши режалаштирилиши керак эди. Шунинг учун ҳам мактабда янги мебеллар вақтинча ўрнатилмаган. Агар жуда шошилинч бўлиб таъмирдан чиққан жойида ўқишни ташкил этиш жуда зарур бўлса ўтган йилги мебелни вақтинча ишлатиб турса ҳам бўлар эди. Мактабда ўқувчи сони қувватидан ошиқ эмас, шунга бир сменада ўқишни ташкил этиш учун жой етарли.\nЭнди буёғига прокуратура органлари ҳолатни тўлиқ ўрганиб, тегишли жавобгарлик чораларини кўришади деб умид қиламиз".


ЕИ Суриядаги вазият учун Россияни жазолашга тайёргарлик кўряпти\n17:10 / 20.10.2016\nСуриядаги вазиятнинг кескинлашгани сабабли Россияга қарши жазо чоралари қўллаш масаласи ЕИ давлат раҳбарларининг Брюсселда бўлиб ўтажак саммити кун тартибига киритилган. Анжуман 20-21 октябрь кунлари Бельгияда бўлиб ўтади, дея хабар қилмоқда Bloomberg агентлиги ихтиёрига келиб тушган ҳужжатларга асосланган ҳолда.\nУнда хусусан, «Евроиттифоқ Сурия тузуми ва Россиянинг Ҳалаб шаҳридаги тинч аҳоли вакилларига ҳаво зарбаларини қоралайди». «Шу муносабат билан, ЕИ, агар зўравонликлар барҳам топмаса, жисмоний шахслар ва ташкилотларга қарши ҳар қандай чекловчи чораларни муҳокама қилиши мумкин», — дейилади баёнот лойиҳасида.\n19 октябрда Reuters агентлиги юқори лавозимли немис мулозимига таянган ҳолда, Россияга нисбатан янги жазо чоралари қўллаш мавзуси кун тартибида тургани, бироқ, ЕИ раҳбарлари бу ҳафтада ҳеч қандай қарор қабул қилмасликларини хабар қилган эди.\nҲалаб Европа Иттифоқи санкция саммит


Алишер Усмонов Ўзбекистонга 20 млн доллар...\n31.03.2020 23:50 0 2449\nРоссияда истиқомат қилувчи ўзбек миллиардери Алишер Усмонов Ўзбекистонда коронавирусга қарши курашишга 20 миллион доллар маблағ ўтказиб берди. Бу ҳақда «Ўзбекистон 24» телеканали эфирида маълум қилинди, деб хабар бермоқда «Дарё».\nУшбу пуллар Соғлиқни сақлаш вазирлиги ҳузуридаги «Меҳр-шафқат ва саломатлик» фондига ўтказилади.\nХабарга кўра, пуллар Тошкент вилояти Зангиота туманидаги карантин учун махсус касалхонани тиббиёт асбоб-ускунлари билан таъминлашга сарфланади.\nЭслатиб ўтамиз, Алишер Усмонов Ўзбекистоннинг «Эл-юрт ҳурмати» ордени соҳиби ҳисобланади.\nЎзбекистон Алишер Усмонов коронавирус


«Одноклассники»да ўзини аёл сифатида таништириб, пул талаб қилган самарқандлик эркак ушланди\n9 июль куни 26 ёшли М.Э. «Odnoklassniki.ru» ижтимоий тармоғи орқали «Shoxista Toxirova» номли профил эгаси билан танишиб қолган. У ўзини гўёки Андижон вилояти Марҳамат туманида яшовчи «Шоҳиста» исмли қиз сифатида таништирган, дея хабар беради ИИВ Тергов департаменти.\nМаълум қилинишича, ўзаро суҳбатлардан кейин, М.Э. «Шоҳиста»га фотосуратларини юборганидан сўнг, «қиз» 5 миллион сўмни ўзи кўрсатган банк пластик картаси ҳисобига ўтказиб бермаса, интернет тармоғида шарманда қилишини билдирган.\nСамарқанд вилояти ИИБ томонидан олиб борилган тезкор-қидирув ишлари натижасида, профил эгаси аслида Самарқанд туманида яшовчи 44 ёшли Ф.Х., экани аниқланиб, М.Э.дан талаб қилинган пулдан маълум бир қисмини олаётган вақтида ашёвий далиллар билан ушланган.\nҲолат юзасидан Самарқанд тумани ИИБ Тергов бўлими томонидан Жиноят кодексининг 165-моддаси 1-қисми (товламачилик) билан жиноят иши қўзғатилган, ҳозирда тергов ҳаракатлари олиб борилмоқда.\nФарғона вилоят ҳокимлиги Қува–Асака йўли «мукаммал таъмирланаётгани»ни айтди. Аслида ҳам шундайми?


Нью-Йоркда энди «Uber» ҳайдовчиларига лицензия берилмайди\n09.08.2018 12:15 0 1298\nНью-Йорк ҳокимияти «Uber» ва «Lyft» онлайн-таксиси ҳайдовчиларига лицензия беришни вақтинча тўхтатмоқчи.\nШаҳар кенгаши машиналар тирбандлигининг олдини олиш учун шундай қарор қабул қилди.\nШунингдек, ҳокимият бу йўл билан расмий такси хизматлари даромадлари пасайиб кетишининг олдини олмоқчи.\nАйни дамда Нью-Йоркда 80 мингдан ортиқ «Uber» ва «Lyft» онлайн такси буюртмалари қайд этилган.\n«Lyft»нинг оммавий сиёсат бўйича вице-президенти Жозеф Окпаку эса мэр ва шаҳар кенгашининг фикрига қарши.\n«Биз Нью-Йорк аҳолисини ишончли ва арзон элтиш хизмати билан таъминлаш учун ҳеч қачон ишлашдан тўхтамаймиз», — деган у энди одамлар, айниқса чекка жойдагилар қатнов учун яна курашишларига тўғри келишини таъкидлаб.\nХориж 10/01, 11:31\nХориж 16/10, 13:03


Instagram ҳамма қилган ишингизни Story қилаверишингизни хоҳламайди - Terabayt.Uz\nInstagram қизиқарли ҳаётимизни дунё билан баҳам кўриш учун ажойиб платформадир. Бироқ, ҳар доим ҳам бу дақиқалар лентамизда абадий қолишини хоҳламаймиз ва ана шунинг учун ҳам ижтимоий тармоқда Story функсияси мавжуд. Унга сиз кун давомида юзтагача суратлар ва видеолар пост қилаверасиз, қилаверасиз, қилаверасиз, чунки сиз улар 24 соатдан кейин ғойиб бўлишини биласиз. Бироқ, афтидан Instagram'га ҳар бир қилган ишингизни Story қилаверишингиз ёқмайдиган кўринади.\nБразилялик фойдаланувчининг маълум қилишича, Instagram янгича Story макети устида ишламоқда. Бунда агар кимдир ҳаддан ташқари кўп Story қўядиган бўлса, платформа унинг фақат учтагина постларини кўрсатади, қолган постларини эса Show All (ҳаммасини кўрсатиш) тугмаси ортига яширади.\nҲозирда янги хусусият Бразилядан ташқари яна қайси давлатларда синалаётгани ва қачон чиқарилиши номаълум. Агар Instagram ушбу функсияни ишга туширадиган бўлса, контент яратувчилари ўзларининг жойлаётган постларини саралаб, танлаб жойлашларига тўғри келади, акс ҳолда обуначилар уларнинг яшириб қўйилган видеоларини ўтказиб юборишлари мумкин.\nЎҚИНГ: Энди бутун бошли YouTube видеони тўлиқ кўриб ўтиришга ҳожат йўқ!


Пентагон: АҚШда жанговор объектларга энг катта хавфни маҳаллий экстремистлар солади\n23:54 / 14.10.2015\nАҚШ ҳудудида Қуролли кучлар шахсий таркиби ва ҳарбий объектларга энг жиддий хавф хориждан эмас, балки маҳаллий экстремистлардан солинади. Бу ҳақда АҚШ қуруқликдаги қўшинлар генерал-лейтенанти Перри Уиггинс журналистлар билан учрашувда айтиб ўтди. Уиггинс қуруқликдаги қўшинларнинг “Шимол” қўмондонлигига бошчилик қилиб, бу қўмондонлик АҚШнинг қитъадаги қисмида жойлашган ҳарбий база ва объектларини қўриқлаш ва фавқулодда вазиятларда фуқаролик муассасаларига кўмак беришга жавоб беради.\n“АҚШ ҳудудида ҳарбий базалар учун хатарлар нималардан иборат?” деган саволга Уиггинс иккиланишсиз қуйидагича жавоб берди: “Мен учун якуний хулоса шундан иборатки, бунда катта муаммо зўравонликдан фойдаланувчи маҳаллий экстремистлар ҳисобланади”. Уиггинснинг таъкидлашича, бу радикал элементлар “ўз табиати бўйича ҳеч қандай огоҳлантиришларсиз ҳаракат қилади”.\nГенералнинг айтишича, АҚШ Мудофаа вазирлиги бу муаммони ҳал қилиш йўлларини қидирмоқда. “Бу мураккабдир”, деб таъкидлаб ўтди Уиггинс. Унинг қайд этишича, бу ишдаги асосий қийинчиликлардан бири АҚШ ҳукуматининг экстремистларнинг режаларидан “хабардорлигини” таъминлашдан иборат бўлса, иккинчиси бу хавфлар кимга қаратилган бўлса, уларни бундан ўз вақтида хабардор этишдан иборат. “Мен учун бу энг муҳим жиҳатдир”, деб айтди генерал.


1 январдан талабалар стипендияси 25% ошади\n10 Декабрь 13:36\nNUR-SULTAN. Kazinform – 2020 йил январидан эътиборан Қозоғистонда бакалавриат, магистратура ва докторантурада таҳсил олувчиларнинг стипендияси 25 фоиз ошади. Бу ҳақда бугун Ёшлар йилининг ёпилиш ва Волонтёр йилининг очилиш маросимида Давлатимиз раҳбари Қасим-Жомарт Тоқаев эълон қилди, деб хабар беради Kazinform мухбири.\nҚозоғистон 2060 йилга келиб углеродсиз мамлакат бўлишни мақсад қилган – ҚР Президенти Қозоғистон Президентининг Манғистауга амалий ташрифи видеоси эълон қилинди Қозоғистон Президентининг COVID-19 пандемиясига қарши курашга бўйича Глобал саммитдаги нутқи\n«Олий таълим муассасалари талабаларининг стипендиясини ошириш долзарб масалалардан бири эканлигини биламан. 2016 йилдан бери бу масала назардан четда қолиб келди. Лекин унинг объектив сабаблари бор эди. Шунинг учун талабаларни қўллаб-қувватлаш мақсадида 2020 йил 1 январидан эътиборан бакалавриат, магистратура ва докторантурада таҳсил олаётган талабаларнинг стипендиясини 25 фоиз оширишга қарор қилдим. Умуман олганда бу тахминан 130 минг одамни қамраб олади», - деди Давлатимиз раҳбари.\nҚР Президенти колледж талабаларининг ҳам стипендияси оширилишини таъкидлади.\n«Ёдингизда бўлса, жорий йил сентябридан бошлаб касб-техника колледжларида таҳсил олаётган 122 минг нафар ўқувчининг стипендияси 30 фоизга оширилганди. Менинг топшириғим бўйича Ҳукумат 2020 йил январидан бошлаб ўрта махсус таълим колледжлар талабаларининг стипендиясини 25 фоизга оширади. Бу 100 минг одамга тегишлидир. Ушбу чора-тадбирлар талабаларимиз учун яхши қўллаб-қувватлаш бўлишига ишонаман», - деди Қ.Тоқаев.\n3 Қозоғистонда 4 мингга яқин киши коронавирусдан даволаниб чиқди


Сешанба, 01 Ноябр 2016 08:35\tхарф ўлчами\nМазкур филмни оммавий намойиш қилинига қаршиман, чунки бутун фильм мабойинида тарихий фактларни эркин талқин қилиниши жойилари бор, - дейди Москва шаҳрининг Муфтийси Элдор Алоуддинов. - Муҳаммад саллаллоҳу алайҳи васаллам сийратлари баён қилинган жуда кўп китоблар бор, филмдаги баъзи эпизодлар мазкур китоблар билан зид. Режиссер сунний ва шиаларнинг китобларини ўрганиб чиқдим дегани билан, кинода биз барибир баъзи фактларнинг ўзгартирилгани ва бошқача талқин қилинганини кўрдик. Менга кўра, ёш пайғамбаримизнинг тана қисмлари ёки овозини кўрсатиш учун на фақат баъзи шиа олимлари балки аҳли сунна уламоларининг аксарининг тасдиғи керак. Бу каби киноларда бу талаб жуда муҳимдир. Пайғамбаримиз саллоллоҳуалайҳи васаллам сийратларидаги саҳиҳ бўлган воқеалар бадиий мақсадлар учун осонгина ўзгартирилмаслиги керак".\nЭслатиб ўтамиз: Шу йилнинг 18 ноябридан бошлаб Москва кинотеатрларида “Муҳаммад” (с.а.в.) филми ўз премерасини бошлайди. (батафсил маълумот)\t« Саҳна асарлари Американинг Ислом ҳақидаги энг яхши 6 та киноси »


Қозоғистон Бош санитария врачи: коронавирус юқтирганлар сони ортмоқда | Қозоғистон янгиликлари: Сўнгги хабарлар «Kazakh TV» каналида | Kazakh TV\nҚозоғистон Бош санитария врачи: коронавирус юқтирганлар сони ортмоқда\nСўнгги ҳафта давомида хасталар сони 15 фоизга ошди. Бош санитария врачи Айжан Есмағамбетованинг ўтказилган брифингида баён қилишича, оммавий тестлар ўтказиш натижасида кўплаб хасталарни аниқлаш имкони туғилган. Шу кунгача 559 мингта COVID-19 тести ўтказилган.\nКарантин талабларига риоя этмаслик ҳам касаллик тарқалишига таъсирини кўрсатяпти. Шу жумладан, меҳнат қилаётган жамоаларда ҳам.\n«Атирау вилоятида 935 ҳолат рўйхатга олинди. Чимкентдаги битта МЧБнинг ўзида 101 та ҳолат. Қарағанди вилоятидаги конларда 34 ҳолат», деди Айжан Есмағамбетова.\nШунингдек, Бош санитар врачнинг айтишича, тадбиркорлар томонидан қоидабузарликлар кўп учраяпти. Пойтахтда инспекторлар 358 объектни текширувдан ўтказган, уларнинг 85 фоизи коронавирусга оид чекловларга риоя қилмаган.\n«Ҳатто магазинларда ҳам талабларга риоя этилмаяпти. Сотувчилар ниқоб, қўлқоп ва махсус кийимдан фойдаланишмаяпти. Антисептика йўқ. Нон маҳсулотлари қадоқланмаган. Умумий овқатланиш, стоматология, сартарошхона ва гўзаллик салонларида ҳам санитария-дезинфекция тартибига риоя қилинмаяпти. Ваҳоланки, Нур-Султонда деярли ҳар куни чакана савдо магазинлари сотувчилари орасида касалланганлар аниқланмоқда. Бугунги кунда биз жазо чоралари кўриш, жаримага тортиш ва ҳатто объектни ёпиб қўйиш ҳуқуқига эгамиз», деб огоҳлантирди Айжан Есмағамбетова.


Тошкентда 100 минг сўмлик купюраларни қалбакилаштирганлар қўлга олинди - XABAR.INFO\nТошкентнинг Олмазор туманида қалбаки 100 минг сўмлик купюраларни ишлаб чиқараётган шахслар ушланди. Бу ҳақда Бош прокуратура ҳузуридаги Иқтисодий жиноятларга қарши курашиш департаменти матбуот хизмати маълум қилди.\nДепартамент, ДХХ ва ИИББнинг Олмазор тумани бўлимлари томонидан ўтказилган тезкор тадбирда фуқаро А.Н. ва бошқалар олдиндан тил бириктириб, фуқаро М.га 100 минг сўмлик купюрадаги 500 дона қалбаки 50 миллион сўмни ҳар бирини 20 минг сўмдан ҳисоблаб, 10 миллион сўмга ўтказган вақтида ушланган.\nШунингдек, тадбирда А.Н. билан бирга келган фуқаронинг автомашинаси ва яшаш хонадони текширилганда, яна 66 дона серия ва рақамлари бир хил бўлган қалбаки 100 минг сўмлик купюра, қалбаки пулларни ясашда фойдаланилган рангли принтер ва бошқа ускуналар ашёвий далил сифатида олинган.\nЮз минг сўмлик купюра 2019 йилнинг 25 февралидан бошлаб муомалага чиқарилганди. Уни қалбакилаштириш ҳолатлари аввал ҳам кўп қайд этилган. Хусусан, Тошкент, Самарқанд, Андижон, Наманганда қалбаки купюраларни бозорда муомалага киритмоқчи бўлган шахслар қўлга олинган.


Шаҳар ҳокими: "25 йил ухлаб қолган мамлакатни уйғотайлик" - Zamin.uz\n23:42 / 21.07.2018\nТошкент шаҳар ҳокимлигида 21 июль куни пойтахт ҳокими ва тадбиркорлар, хорижий инвесторлар иштирокида «Тошкент шаҳрини ривожлантириш ва инвестицияларни жалб қилиш»га бағишланган «очиқ эшиклар» куни ўтказилди. «Kun.uz» хабарига кўра, тадбирни шаҳар ҳокими вазифасини бажарувчи Жаҳонгир Ортиқхўжаев очиб берган.\nСафимизга борган сари янги тадбиркорлар ва инвесторлар қўшилмоқда. Мақсадимиз битта — шаҳарни ривожлантириш ва аҳоли фаровонлигини таъминлаш. Анча йиллар, деярли 25 йил давомида ухлаб қолган мамлакатни уйғотиш.\nҲокимлик жамоаси ҳаммага ёрдам беради. Ҳеч қандай коррупциясиз. Фақат бир илтимос — лойиҳангизни виждонан бажаринг. Мавжуд биноларни бузилишга тушириб, қуришни режалаштирманг. Бизнинг бир шиоримиз бор — сизлар билан ишлаш жараёнида очиқлик ва шаффофликни таъминлаш.\nЖаҳонгир Ортиқхўжаев, Тошкент шаҳар ҳокими вазифасини бажарувчи\nХабар беришларича, тадбирда 100 дан ортиқ тадбиркор ва инвесторлар қатнашган. Жаҳонгир Ортиқхўжаев ҳар бир тадбиркор ва инвестор билан шахсан суҳбатлашган ва уларнинг лойиҳалари билан танишган. “Замин” янгиликларини “Telegram”да кузатиб боринг


“СОДИҚ ЧАВАНДОЗ” 9-қисм - Favvora | билим чашмасидан отилган фаввора\n2016-06-30 1842 Ko'rilgan Содиқ чавондоз 1\nТонг саҳарда уйғонган Амин, аёли билан бирга намоз ўқишди. Хақ Таъолодан эзгулик ва офият сўраб, намози бомдодни йўлда ўқишни ният қилиб. Сафарга отланишди. Усмон оғадан йўлиқиши зарур бўлган кишиларнинг таржимайи ҳолларини яхши билиб олган Амин улар билан қандай ишларнинг гувоҳи бўлиши ҳақида ўйланиб борар эди. Хуснинисо эса эрининг ортига мингашган суратда ўзи учун бегона ерларга кетиб борар, ўн етти ёшга қадам ташлаётган бўлишига қарамасдан, ўзининг яшаётган еридан бошқа жойга ҳеч сафар қилмаган эди. У бир томондан кўрмаган ерларини кўриш иштиёқи ҳам куёви билан биргаликда\nсафарга отланиши хурсанд қилса, иккинчи томондан эса ўз еридан кетиш айрилиғи ва бегона ерда қандай савдолар уларни кутаётганлиги хатари қийнар эди. Шунинг учун ўз хаёли билан бўлиб, кейинги қишлоққа етиб келганини ҳам сезмади.\n-Хусниой, сиз уловдан тушиб, мана бу жойда намози бомдодни ўқиб, мени кутиб туринг! Мен эса анави масжидга кириб, жамоат билан адо қилиб чиқай!\nНамозлар адо бўлгач, улар яна сафарларида давом этишди. Энди бу гал қалбига ёруғлик кира бошлаган Хуснинисо куёвига гапира бошлади.\n-Сизни пойтахтга боришингизжуда муҳимми? Шу кунлар ичида менга ҳеч нарса демаган эдингиз-ку?\n-Мен ҳам бу ҳақда билмас эдим, Хусниой! Ўзингиз кўрдингизку, Ийсо оға келиб уйимизда мени чақириб кетди. Қачон Усмон оғанинг олдига борганимдагина бу сафар ҳақида эшитдим!\n-Дарров рози бўлдингизми?\n-Албатта-да! Чунки Усмон оғанинг сўзини икки қилиш менинг ҳулқимга тўғри келмайди. Сўнг эса Илёс ва Ийсо оғамлар туриб, бундай иш менга юклатилиши – мен учун катта масъулият ва шарафдир!\n-Масъулиятингиз чўзилиб, кўп вақт қолиб кетсак-чи?\n-Иш қандай бўлишидан қатъий назар, икковимиз бирга бўламиз, намунча хотиржамсизликка тушяпсиз Хусниой?\n-Ҳозир аввалгидек хотиржамлик пайти эмас, буни сиз мендан кўра яхши биласиз. Сиз эса Жалолиддин тарафдорисиз ва ўша кишига яқин бўлган, у кишига вафодорлик билан турувчи кишилар олдига кетмоқдасиз. Ахир салтанат унинг кичик укаси Ўзлоқшоҳга ишониб топширилиб, у валиаҳд қилиб тайинланган бўлса, Жалолиддиннинг ва унга қарашли одамларнинг ҳолини ўйлаб кўринг, саййидим!\n-Аммо аҳвол шундай экан деб, ҳамма ўзи билган ишни қилиб юравериш керакми?\n-Йўқ, албатта хайрли ишлар ва тадбирлар бўлса, иштирокчи бўлган яхши, аммо эҳтиёткорлик билан иш кўришни назарда тутяпман холос!\nУлар пайшанба куни асрга яқин пойтахтга етиб келишди. Амин асрни жомеъда адо этгач, ўша ердаги баъзи одамлардан такяхона суриштиришга тушди. Намозни ўтаб чиқиб келаётган мўйсафидлардан бири Аминга тикилиб турди, икки-уч одам билан гаплашиб бўлгач, унинг ёнига бориб, қўлтиғидан тутди.\n-Бошқа ердан келган мусофирга ўхшайсан болам, нима керак айтавер!\n-Ҳа, мен мусофирман Балх томондаги овулларнинг биридан келдим. Такяхона керак эди.\n-Бизнинг шаҳримизга келган меҳмонни такяхонада эмас, уйимизнинг тўрида кутиб оламиз болам! Такяхонада савдогар, доим сафар юмуши билан юрадиган кимсалар тураверсин. Юр болам, меҳмон қилиш уч кун, сен эса бугун келибсан, юр бизникига!\n-Оғажон мен ўзим-ла эмасман, ташқарида уловим ёнида қайлиғим ҳам бирга келган.\n-Майли, майли болам! Ўн нафар бўлсаларингиз ҳам кампирим иккаламиз сизларни бемалол кузатамиз, юринглар!\nМўйсафид тут дарахтига боғланган отини ечиб минди-да, Аминга “орқамдан юр” дегандек қараб қўйиб, олға силжиди. Амин қайлиғини мингаштириб, мўйсафиднинг уйи томон юрди. Уйига етиб келгач, мўйсафид отдан тушиб, Амин томонга қарамай, деди:\n-Болам, қайлиғинг шу ерда тура турсин! Кампирим чиқиб, кутиб олади. Сен эса отингни етаклаб, ортимдан оғилхона томонга юр!\nАмин Хуснинисони уловдан тушишига ёрдам бериб, у тушгач ўша ерда чиққунига қадар туришини айтиб, отини етаклаб мўйсафид айтганидек, оғилхона тарафга юрди. Бироздан сўнг ёшлари етмишлардан каттароқ бўлган момо эшик ёнида пайдо бўлди ва Хуснинисони уйга таклиф қилди. Улар кирган ҳужра шинам ва ораста эди. Қўшни ҳужрага эса мўйсафид ва Амин кириб, ўтиришди.\n-Хўп, мусофир болам! Менинг исмим Хорунбек, заргарман! Кўзим хиралашиб қолгандан бери, у ишни ташладим! Уйимда кампир билан китоб мутоъала қиламиз тоат-ибодат қилиб, кексалик айёмларини ўтказяпмиз! Сен тўнингни ечиб, астойдил ўз уйингдек, бемалол ўтир! Қайлиғингдан хотиржам бўл, уни кампирим Сорахон қўшни ҳужрага олиб кирди. Мен ҳайвонларнинг ўт-сувига қараб келай!\nХорунбек оға оғилхона томон ўтиб кетгач, кампир Хуснинисо орқали кичик саватда нон, қанд-қурс, қуритилган туршак киргизиб юборди.\n-Яхши жойлашиб олдингизми, саййидим!\n-Худога шукр, ўзингизчи Хусниой!\n-Мен ҳам Аллоҳга шукр яхши жойлашиб олдим. Топган одамларингиз жуда яхши одамларга ўхшайди. Сиз учрашишингиз лозим бўлган кимсалардан бирими – бу хонадон сохиби?\n-Йўқ, бу кимса эмас! Уларни иншааллоҳ эртага жума намозидан кейин қидириб топаман. Бу хонадонга вақтинча қўндик холос. Сиз мўйсафид келмасидан бурун, кампирнинг олдига чиқинг!\nХорунбек оға Амин ўтирган дастурхон ёнига келиб ўтирди. Ёши анча кексайиб қолган бу мўйсафид, кийиниши ораста, соқоллари ва юзлари нуроний, жилмайиши Усмон оғага ўхшаб кетарди. Амин дастурхондаги ноз-неъматлардан олиб, майда чайнар экан, Хорунбек оғанинг ортида турган токчадаги китобларга тикила бошлади. Китоблар адади жуда кўп эди. Хорунбек оға Аминнинг тикилиб турганини сезиб, уни гапга тутди:\n-Китобларга қизиқасан шекилли болам!\n-Ҳа, Хорунбек оға! Инсоннинг энг яқин ва содиқ дўсти китоб-ку!\n-Жуда тўғри, мен бу китобларни сендан ҳам кичикроқ ёшимдан буён тўплаб келаман. Топган ақчамнинг ҳеч бўлмаганда йигирмадан бирини шу ишга сарфлаганман! – дея, токча томондаги китобларга назар ташлаб сўзлади Хорунбек оға.\n-Фарзандларингиз борми, оға!\nХорунбек оға китоблар томондан Амин томонга бир қараб қўйди, кўзини маъюсона эгиб, дастурхондан бир туршакни оғзига солиб, шимиди.\n-Етти фарзандни қора тупроққа ўз қўлларим билан қўйганман, Аллоҳнинг иродаси экан, уларга биз яшаётган оламда яшаш насиб этмади. Фақатгина кенжа қизимиз ҳаёт қолган холос. У ҳам қўли сал ногирон бўлиб туғилган, бечоранинг бахти юришмади. Тўрт ойча бўлиб қолди, катта ваъдалар эвазига олган мисгарнинг ўғли уйимга ташлаб кетган. “Бизга қўлининг сал эгилмаслиги ҳеч нарса эмас, асосийси кўркам хулқлилиги”, деган бу мисгарлар қизим уларникига келин бўлиб тушганнинг бу ёғида хўрлагани, хўрлаган. Кейин билишимча, менинг заргарлигимга, молу-давлатимга қизиқиб, қизимни олишган экан. Улар сўраган нарсаларни рад этиб, уларга “қизимни яхши қаранглар”, десам ҳам унга дағал муомалаларини бас қилишмади. Аксинча “Отанг минг тилло бериб турсин, сени тўла ҳаракатланмайдиган қўлинг билан ҳеч ким олмас эди. Биз келин қилиб олдик. Энди фойдаси тегса отангнинг бизга фойдаси тегсин, бўлмаса бу ердан жўна”, дейишипти. Мен “майли минг тилло бўлса, минг тиллодир”, десам қизим бечора “қўйинг ота, буларга тилло бера кўрманг! Буларда хайр йўқ , менинг ҳам бу бадхулқлар ичида яшай олишга кўзим етмаяпти”, деди. Ўша куни куёв бола қизимнинг талоғини берибгина қўймай, юз-кўзини уриб-ёриб, кўчага солиб ҳайдади. Ҳозир эса бечорагинам қўшни махалладаги холасиникига кетган.\n-Қайғурманг Хорунбек оға, қайғурманг! Албатта мазлумларга қўли билан ёки тили билан зиён етказиб золимлик қилган ноинсофлар албатта тавба қилмасалар қаттиқ афсус-надоматга кўмиладилар!\n-Ҳа ўшандай болам, ёмонларнинг жазосини Холиқи Таъолонинг Ўзи берсин! Тур энди, шом намозига бориб келайлик, биз келгунимизча қайлиғинг билан Сора момойинг таом пишириб қўйишар, юр жўнадик!\nХуснинисо айтганидек бу хонадон сохиблари жуда ажойиб кишилар эди. Меҳмоннинг иззатини жойига қўйишга уста ва моҳир одамлар эди. Шомга азон садолари эшитилмай туриб, хонадон сохибларининг биргина ҳаёт қолган ва аччиқ турмушида яшай олмай, ажрашиб уйига қайтган Сокина уйга кириб келди. Аввалига Хуснинисо бу кўриниши жуда кўркам ва истарали бўлган қизни қўшни қизлардан деб ўйлаган эди. Фақатгина Сора момонинг унга айтган сўзлари, Сокинани – шу уйнинг бекаси эканлигини бидирди.\n-Кел, Сокина қизим! Уйимизга меҳмон келди. Отажонинг аср намозига чиқиб, мусофир бўлган ёш қайлиқларни уйимизга етаклаб келди! Танишиш қизим, бу Балх томонлик – Хуснинисо!\n-Ассаламу алайкум, келинг дугонажон! Уйимизга мархабо, анчадан буён ўзим тенги дугоналарни кўриб, гаплаша олмай юрувдим.\n-Ва алайкумус-салам Сокина яхшимисиз? Кўчангларда сиз тенги қизлар нега йўқ экан?\n-Барчаси уйли-жойли бўлиб кетишди-да, дугонажон!\nСокина меҳмон билан кўриша туриб, ўнг қўлини авайлай кўришди. Улар таом таёрлашда давом этишаркан, унинг тез-тез ўнг қўлини эҳтиёт қилиши Хуснинисонинг эътиборини тортди.\n-Нега қўлингизни авайлайсиз, дугонажон? Уни чиқазиб олганмисиз дейман!\nОна-бола бир-бирига зимдан қараб қўйишди. Ажабланаётган Хуснинисо эса берган саволига жавоб кутиб турарди. Шу он Сора момо Хуснинисога деди:\n-Қизим, дугонангизга Яратган Парвардигорим қўл синовини юборган. Ўша сизайтаётган қўли туғилаётган палладаёқ тўла ишлатила олмайдиган ҳолда туғилган. Отаси бечоранинг кўрсатмаган табиби қолмади. На илож, шу синов бор экан биз ҳам дугонангиз ҳам сабр ила яшаб ўтамиз.\n-Узр, мени маъзур тутасизлар, билмай сўраб юборипман.\n-Ҳечқиси йўқ! Аллоҳ бандаларнинг иймонлари қувватига яраша имтиҳонлар юборади. Бу мен ва ота-онам учун яхшилик белгисидир!-Деди Сокина Хуснинисога боқиб.\n-Энди қизлар, эркаклар намоздан қайтгунларига қадар, таомни идишларга солиб, уларнинг ҳужрасига олиб киринглар! Ташқаридан уларнинг келаётган товушлари эшитилмоқда тез-тез бўлинглар қани!\nШу зайлда Амин ва унинг қайлиғи бир ҳафтадан ортиқ Хорунбек оғаларникида истиқомат қилишди. Келганларининг эртаси куни жума намозидан кейин Усмон оға айтган атторхонада келишилган уч нафар кишини йўлиқтирди. Тоҳир исмли кимсага олиб келган мактубни берди. Амин ўзи ва қайлиғига алоҳида ҳужра берилади деб ўйлаган эди. Аммо вазият нозиклиги эътибори билан Усмон оға айтган кишилар буни вақтинчалик ортга суриб туришини айтдилар.\n-Мен Усмон оға ёзган мактуб билан танишиб чиқдим. Бу юборилган йигит Амин экан. Ишончли, оилали эканлиги қайт қилинипти. Сизлар Билол ва Қосим нима дейсизлар, Аминни навкарлар таёргарлик ўтайдиган ерга олиб борайликми?\n-Биз Усмон оғани яхши кўрамиз. У киши ишониб жўнатган кимсани ҳам яхши қарши олишимиз, Усмон оғага ҳурмат нишонаси деб, ўйлайман – деди Билол исмли Ниёзали ёши қурамли киши.\n-Мен ҳам шундай деб ўйлайман,Тоҳир оға!-деди Қосим. У ҳам ёши Билолнинг ёшидек чамада эди. Улардан фақат Тоҳир деганлари уч-тўрт ёш каттароқ эди.\n-Бўлмаса бундоқ қиламиз! Амин оиласи билан вақтинча Хорунбек оғаникида яшаб туради. Мен у киши билан самимий дўст ва ака-укаларданмиз. У кишига тушунтириб айтаман, ҳозирги паллада Туркон хотун фойдасига изғиб юрган амирларнинг хуфёларидан жуда эҳтиёт иш қилишимиз зарур. Бу ишда синчковлик билан иш кўришимиз ўзимиз ва Жалолиддин учун жуда муҳимдир\n-Хорунбек оға Аминни нега келганлигини билишининг зарари йўқми?-сўради Қосим.\n-Йўқ, ҳеч қандай зиёни йўқ! Биринчидан; Хорунбек оғанинг оиласи кичик, кампири ва қизидан бошқа ҳеч кимиси йўқ. Аёллари у кишининг ишларига, келаётган меҳмонларига мутлоқо қаршилиг йўқ. Иккинчидан; Хорунбек оға – Жалолиддиннинг энг иҳлосли талабгорларидан биридир. Унинг валиаҳдлилиги бекор бекор қилинган куни – энг кўп қайғурган ва мен билан хуфтондан то бомдод намози пайти киргунига қадар уйида дардлашиб чиққани ҳамон ёдимда. У кишидан кўнглинглар тўқ бўлсин. Зеро Жалолиддиннинг қайта валиаҳд бўлиши, юрт назоратининг унинг қўлида бўлиши-нафақат сизу-бизнинг, балки Хорунбек оғанинг ҳам қалб тилагидир. У буни, яъни Аминни ишончлилар сафига келиб қўшилишини жуда жуда хурсандчилик билан қарши олади.\n-Иншааллоҳ, иншааллоҳ – деб бош ирғади Амин ва Тоҳир аканинг маслакдошлари.\nХақиқатан, Хорунбек оға Тоҳир оғадан Амининг тафсилотини эшитгач, жуда-жуда хурсанд бўлди ва Тоҳир оғанинг елкасига шапатилаб, уни табриклади.\n-Жуда ажойиб тадбир Тоҳиржон ука! Бир кундаёқ Амин менинг ишончимга айланди, қолди. Кўзим хиралашиб, китоб ўқигани ҳам қиналаётган эдим. Аминнинг гўзал мутоъаласини тинглаб, қалбларим равшанлашди. Икки-уч кунда кетиб қолишса, уйим ҳувиллаб, зерикиб қоламан деб ўйлаб, хавотирланаётган эдим. Мана Аллоҳнинг марҳамати ила мусофир болам билан яна ҳамхона бўлар эканманда. Аминга айтинг Тоҳиржон укам, юмушларидан бўшаб, фориғ бўлган чоғ, бемалол бораверсин. Қайлиғи ҳам кампирим ва қизим билан тез фурсатда апоқ-чапоқ бўлишиб эски танишлардек иноқ ўтиришипти.\nАмин Тоҳир оғадан Хорунбек оғанинг меҳрибонона сўзларини эшитиб, қалби шодликка тўлди. Яна қайси жойга кўчиб ўтамиз деган ташвишдан ҳоли бўлиш уни қувонтирган эди. Уларнинг яна бир қанча кунлар яшаб туриши хабари – Хуснинисо каби Сора момо ва қизи Сокинани ҳам беҳад хурсанд қилди. Амин бомдодни Хорунбек оға билан жомеъда ўтаб бўлгач, Тоҳир оға тайинлагантерга қатнар, шом намозидан сўнг қоронғу тушган паллада уйга қайтиб келарди.\nУларнинг истиқомати тўққизинчи кунга етган кечада, хуфтон намозини ўқиб қайтишган Амин ва Хорунбек оға Қуръон ўқимоқчи бўлишди. Амин шам шуъласига Мусхафни яқинроқ қўйиб, тиловатни бошлади. Амин ўқиётган оятларни ёддан билса ҳам, Хорунбек оға ёнида адшиб кетмаслик учун китобга бир-бир қараб қўяр эди.\nДевор томондан дупур-дупур товушлар эшитилди. Қўлида тасбеҳ ўгириб, тиловат тинглаётган Хорунбек оға сергак тортди. Амин қироатни тўхтатиб, жим бўлгач, дупурлаш шовқини тинмади. Аксинча кучая бошлади. Қўшни ҳужрадан Сокинанинг даҳшатли қичқириғи янгради. Хорунбек оға ўрнидан қўзғала бошлаганда, Амин сапчиб туриб унга қаради ва:\n-Хорунбек оға сиз безовталанманг! Мен ташқарига чиқиб, ҳолатни биламан!-деди.\n-Қизим Сокина нега қичқирди, нега?\nАмин эшикни тез суратда очиб, ҳовлига чиқди. Ҳовлида йигирма нафар юзларини ниқобда тўсиб олган, камон-найзали кишилар турарди. Уларнинг уч-тўртасининг қўлида, ёқилган шамлар бор эди. Аста эсаётган тун шабодасида шам ёғдуси липиллаб турарди. Эшик очилганини кўрган бир ниқобли Амин томонга юрди ва ёнидаги қиличини чиқариб, деди:\n-Балх тарафдан келган қузғунча қани?\n-Қузғун эмас, меҳмон деб айт бадбахт!-дея ичкаридан чиқиб келди Хорунбек оға.\n-Оға сиз кира туринг, булар мени қидириб келганга ўхшайди.\nҲалиги ниқобли киши ортига қараб, ниқоблиларга ишора қилди. Улардан тўрт нафари югуриб келиб, Аминни ушламоқчи бўлишди. Амин чаққонлик билан авал келаётган иккитасини бир ҳамладаёқ йиқитди, кейинги иккитасини эса баравар суриб бориб, деворга гурсиллатиб урди. Иккаласи орқа елкасига теккан девор зарбидан ерга чўзилишди. Хорунбек оға кўрсатма бераётган ниқобли томон юрди.\n-Сен тушунтириброқ айтсангчи, муддаойинглар нима ўзи?\n-Сен қари чол нари тур, аввал манави қузғунни тутайлик, кейин бу қузғунга жой берган сен билан алоҳида гаплашамиз,-дея ниқоблиларнинг бошлиғи Хорунбек оғани бурчакка зарб билан туртиб юборди ва орқасида турган ниқоблиларга ўшқирди:\n-Қани ҳамманг ташланиб, бу қузғунни ушлаб, оёқ-қўлини боғлаш!\nАмин ерда ётган бир ниқоблининг ёнидан қиличини суғирдию Ўзи томон чопиб келаётган ниқоблилардан чапдастлик билан ҳимояланар, бирин-кетин уларни ер тишлатар эди. Зарбдан бурни ва лаби қонашга тушган Хорунбек, ўтирган аминга бақирди:\n-Қоч болам, буларга кучинг етгани билан, яна келиши мумкин бўлганлар олдида барибир ушланиб қоласан! Буларнинг нияти бузуқлиги кўриниб турибди. Бўлмаса куппа- кундузи, изн билан киришиб, сени олиб кетишлари керак эди. Биздан хавотир бўлма, қайлиғингдан ҳам, болам!\nАмин Хорунбек оғанинг илтимос оҳангидаги сўзларини эшитсада, уни эшитмаганга олиб, ёнига келаётганлар билан моҳирона уришиб, уларни енгар эди. Ён ҳужрадан чиққан Сора момо эрига ўхшаб Аминга илтимос қилди:\n-Айланай болам, биз қарияларнинг, аёлларнинг сўзини ерда қолдирма болам! Оғанг айтган ишни қил!\nШу пайт ердан турмоқчи бўлган Хорунбек оғани ниқоблиларнинг бошлиғи келиб, иягига тепди. Оға ерга вайрон бўлаётган бинодек йиқилди. Бу ҳол етмагандек, ҳужрадан чиқиб турган Сора момони ҳам бўйнидан ушлаб, ичкарига зарб билан туртиб юборди. Ичкари Хуснинисо ва Сокиналарнинг қичқириғига тўлди.\nАмин ўзига бир неча кунлардан бери ота-онасидек бўлиб кетган кимсаларнинг разил кимса томондан калтакланиши манзарасига чидаб туролмади. Атрофини ўраб турган барча ниқоблиларни ёриб ўтиб, шерлардек ҳайқирганича ниқоблиларнинг бошлиғига ташланди ва бор кучи билан уни уриб йиқитди ва калласини танасидан жудо қилди. Жуда тезликда оғилхона томон ўтиб, зудлик билан отини ечиб, уни миндида, ўзи томон югургилаб келаётган ниқоблиларни оти устида туриб уриб-ёриб ҳовлидан чиқиб, қочди. Ташқарида қўшниларни киритмасликни пойлаб турган тўрт нафар соқчи, Аминни йўлини отлари билан тўсиб, ушламоқчи бўлишди. Аммо кўзига қон, билагига куч жамланиб турган Амин олдида ипак эшишга қодир бўлиша олмади.\nАмин отининг тезлигини тўхтатмай, шаҳардан чиқиб кетди. Қоп-қоронғулик босган тунда шаҳардан кейинги қишлоққа етиб борди. Тоҳир оғалар билан келишган режага биноан, агар бир кўнгилсиз воқеа юз бергудек бўлса, шу қишлоқдаги Билолнинг амакисиникига келиши лозим эди.\nОтнинг дупурлашидан уйғониб чиққан Билолнинг амакиси Қобил ҳожи оға дарвозасининг қанотини очди. Аввалда бир кўришга улгурган Қобил ҳожи оға Аминнинг отидан тутиб, уни ўзини зудлик билан кийимларини алмаштириб, ювиниб оғилхонадаги хашакхонага яширинишини тайинлади. Ўзи оғилхонада турган еттита отини бўшатиб, Аминнинг отга қўшиб, пойтахт томондаги далага хайдади.\nҚобил ҳожи оға кўпни кўрган , Мухаммад Хорзмшоҳнинг отаси даврида хуфя бўлиб ишлаган одамлардан эди. Шунинг учун ҳам Амин оти билан босиб келган изларни йўқотиш пайида етти отни Аминникига қўшиб, ҳайдаб солди. Топилса бу отлар топилди, мабодо ғоиб бўлиб йўқолса, инсон умридан азиз эмаслигини билган бу оға шу ишни бажаришдан бошқа чора йўқ эди.


Журналист жуздони (10) | Jahonnoma\nЖурналист жуздони (10)\nPosted on May 21, 2017 by Jahongir Muhammad\nИстеъдодли ва заҳматкаш журналист Аҳмад Исмоиловнинг сўнгги иш жойи “Тошкент ҳақиқати” газетаси эди. У оламдан ўтганда жуда кўп журналистлар қатори мен ҳам кўзимда ёш билан уни мангу йўлга кузатиб қолганман.\n1974 йилда Тошкент Давлат университетининг Журналистика факултетида ўқиган пайтимда, иқтисодий шароитим оғирлашиб, иш қидириб қолдим. 17-18 ёшли, тажрибасиз йигитни ким ҳам ишга оларди? Сарсон бўлганимни ва қийин шароитга тушганимни кўрган мен яшаётган уйнинг эгаси Илёс ака қўшни маҳаллада истиқомат қиладиган журналист Расул Раҳмонов билан таништирди. У менга эртага туш пайти Навоий театри ёнига боришимни уқтирди. Эртасига борсам у бир ўрта бўйли, кулча юзли, ҳайли семиз одам билан фаввора ёнида гаплашиб турган экан. Салом бериб, узоқроқда тўхтадим. Расул ака у одамга бир нарсалар дегандан кейин у менга яқинроқ келиб:\nЎқишга кирган йилим биринчи дарсда домламиз Мухтор Худойқулов шу мавзуга яқин эркин иш ёздирган эди ва мен “Журналист-давлат арбоби”деб ёзганим ёдимга тушди ва шундай дедим.\nЭътибор опа газетанинг Корректура бўлимида раҳбар экан. Шу билан “Тошкент ҳақиқати”да ишлай бошладим. Бу масканда Соат Мусаев, Назармат, Эргаш Муҳаммедов каби жуда кўплаб журналистлар, адиблар ҳам худди Аҳмад ака каби менга қучоқ очиб, иш ўргатишган.\nАҳмад ака чапақай эди. У бир қарашда мақоланинг қандайлигини билиб оладиган маҳоратга эга эди. Чап қўллаб, қизил қалам билан қўйган сарлавҳалар ҳаммани ҳайратга соларди.\nБиз ишлаётган кўп қаватли бино янги бўлиб, Шароф Рашидов зиёратга келаётган экан. Биз 14 қаватнинг йўлак бошидаги хонада-корректурада гранкаларни ўқиб ўтиравердик. Рашидов ва ҳамроҳлари бизнинг хонага киришди. Бош кўтармасдан ишимизни қилавердик.\nРашидовни кузатиб қўйишгач, Зариф ака деган ҳазилкаш журналист келиб, бизнинг қўлимиздан ўпди ва:\n-Қани ҳамма бу олтин қўллардан ўпсин!-дея ҳазил қилди.\nМен унинг киноясини тушунмадим. Кечга томон у мени чақириб:\nБиринчи саҳифанинг хомакисида “ЖУРНАЛИСТ-ДАВЛАТ АРБОБИ” деган сўзлар катта ҳарфлар билан ёзилганди. Кейин билсам, ўшанда Расул Раҳмонов билан Аҳмад ака Шароф Рашидовнинг нутқи ҳақида гаплашаётган ва гапим уларга маъқул бўлгач, нутққа қўшишган экан. Рашидов журналистлар даргоҳини зиёрати баробарида мажлисда бу нутқни ирод қилгач, ҳамма газеталарда бу гап сарлавҳага айланиб кетди. Аҳмад ака доим шу ҳақда гапириб юрди.\nУнинг бир одати бор эди. Ёшларга катта пул бериб, кичик бир нарса олиб келишни буюрар ва қайтимини олмас, “Эртага бошқа нарса буюрман” дер эди. Эртага эса бошқа пул берарди.\nУ ёшларнинг ғурурига тегмайин, деб шу йўл билан уларни иқтисодий жиҳатдан дастакларди. Умуман у ёшларни жуда қўллайдиган одам эди.\nАйтишларича, Шароф Рашидов “Қизил Ўзбекистон” газетасида бош муҳаррир бўлганда, Аҳмад ака масъул котиб экан. Ўшанда Рашидов у кишини “Пулнинг қадрига етмайдиган одамсиз” деганини эшитганлар бор экан. Лекин ҳаммада ҳам ана шундай хислат бўлавермас экан,у пулнинг қадрига етмаса ҳам одамларнинг қадрига етадиган журналист, давлат арбоби эди.\n« Журналист жуздони (9) Журналист жуздони (11) »


Президент Тошкент шаҳри чегарасининг ўзгариши тўғрисидаги тақдимот билан танишди - UzNews.uz\nПрезидент Тошкент шаҳри чегарасининг ўзгариши тўғрисидаги тақдимот билан танишди\nТақдимотда Тошкент шаҳрига 10196 гектар ер майдони ўтказилиши ҳақида таклиф ишлаб чиқилган.\nЙиғилишда Тошкент вилоятининг 5 та тумани – Зангиота, Янгийўл, Қуйи Чирчиқ, Ўрта Чирчиқ ва Юқори Чирчиқ туманлари айрим маҳаллалари Тошкент шаҳрининг катта ҳалқа йўли ичига кириб қолгани таъкидлаб ўтилди.\nДавлат раҳбари жорий йил 29 май куни Тошкент шаҳрида Янги ҳаёт туманини ташкил этиш масаласига тўхталиб ўтган эди. Шунга мувофиқ, ишчи гуруҳ томонидан Сергели туманидан 1752 гектар, Бектемирдан 267 гектар, Зангиотадан қарийб 328, Қуйи Чирчиқдан салкам 129, Янгийўлдан 263, Ўрта Чирчиқдан 1346 гектар ажратиб, Янги ҳаёт туманини жами 4085 гектарда ташкил этиш бўйича таклиф ишлаб чиқилди.\nЯнги ҳаёт тумани ташкил этилиши муносабати билан Тошкент шаҳри туманлари чегарасининг ўзгариши тўғрисида ҳам тақдимот қилинди.


Далаларда шовуллайди эл ризқи | Ўзбекистон Халқ демократик партияси\n2020-06-16 10:06:03 1367\nҚуёшидай юзи иссиқ, қалби қайноқ Сурхон деҳқонининг 93 минг гектарлик далаларида ҳам бугун буғдойзорлар нурдай товланиб, сербарака халқимизнинг ризқи шовуллаб турибди. Тажрибада синалган, тезпишар ва серҳосил навлари уруғининг парваришига бағишланган тинимсиз меҳнат ўз самарасини бермоқда. Сурхон деҳқонининг меҳридан, жануб қуёши тафтидан баҳраманд бўлган ғалла ҳосили барвақт етилди. Бугунги кунда вилоятнинг Қизириқ, Шеробод, Ангор, Музработ, Бандихон, Жарқўрғон, Термиз туманлардаги ғаллазорларда жами 284 та “Кейс” ва “Вектор” русумли комбайн ишлаяпти. Ҳар комбайн ёрдамида кунига 12-14 гектар майдоннинг ҳосили йиғиб олинаётир.\nЎримга жалб қилинган комбайнчи ва уларнинг ёрдамчи-операторларига мавсум арафасида бир халтадан ун, юз килограмдан картошка-пиёз, 10 литрдан пахта ёғи ва бир миллион сўмдан нақд пул берилгани ҳам ўрим-йиғим ишларининг жадаллашувида муҳим омил бўлмоқда.\nМаълумотларда келтирилишича, қисқа фурсатда қарийб 13 минг гектарда ўрим ниҳоясига етказилиб, 53,5 минг тонна сара дон қабул масканларига топширилган. Воҳада ғаллачилик билан шуғулланаётган 2203 та фермер хўжалигининг 170 га яқини режани уддалади.\nШу кунларда воҳа деҳқонларининг иши жануб қуёшидай қизиган. Улар далани сомондан тозалаш ва бўшаган майдонларни пешма-пеш шудгорлаб, такрорий экинлар экишаяпти. Шунингдек, вилоятда ғалладан бўшайдиган майдонларнинг 20 минг гектардан ортиқроғи қишлоқлардаги кам таъминланган оилалар ва ишсизларга экин экиб олиш учун бўлиб берилиши мўлжалланган.\nХирмонингизга, меҳнатингизга барака, азиз юртдошлар, заҳматкаш бободеҳқонлар! Халқимизнинг улуғ рўзғори баракали, ризқи мўл бўлсин!


ИИБ Чиноздан “Ҳизб ут-таҳрир”га алоқадор аёлларни “топди”\n11 апрель куни Тошкент вилоятининг Чиноз туманида бир гуруҳ муслима “Ҳизб ут-таҳрир”га алоқадорликда айбланиб ҳибсга олинди. Айрим манбаларга кўра, тахминан 7 аёл ҳибсга олинган. Икки нафари қочиб яширинишга улгурган.\nМаълум бўлишича, аёлларнинг барчаси диний эътиқоди учун қамоқ жазосини ўтаётган маҳкумларнинг яқин қариндошларидир.\nТўрт фарзанднинг онаси, 44 ёшли Инобат Мирзаева ҳам ҳибсга олинувчилар рўйхатида бўлган.\n“Кеча эрталаб келишди. Тошкентдан, ИИБданмиз, уйингизда тинтув ўтказамиз, дейишди. Қўшниларни, маҳалла оқсоқолларини гувоҳликка чақиришди. Тинтув пайтида уйдан ноқонуний ҳеч нарса топилмади. Кейин мени олиб кетмоқчи бўлишди. Куч билан бўлса ҳам қўлига кишан солиб бўлса-да, олиб кетамиз, дейишди. Бақир-чақирлар натижасида ҳушимдан кетиб қолибман. Мазам қочгач, тез тиббий ёрдам машинасини чақиришибди. Шундан кейин улар майли даволанинг, деб уйдан чиқиб кетди”, - деди И.Мирзаева.\nМаълумотларга кўра, ҳибсга олиш пайтида Анипа Турдихўжаева билан Шоҳиста Умирова қочиб яширинишга муваффақ бўлган.\n“Озодлик” мухбири беш боланинг онаси, 38 ёшли Анипа Турдихўжаева билан суҳбатлашиш имконига эга бўлди.\n“Жуда кўп аёлнинг уйини босишди. Мен деразадан қочиб, қўшниларникига яшириниб олдим. Кейин қўшнимни уйга хабар олишга чиқардим. У борса, уйда тинтув ўтказамиз, деб ордер олиб келишибди. Мени олиб кетишга ҳам қоғози борлигини айтишибди. Кейин уйда роса тинтув бўлган. Қайнотамнинг Қуръон ўқигани тасвирга олинган эски кассеталар бор эди. Ўша кассеталар ашёвий далил сифатида олиб кетилибди”, - деди А.Турдихўжаева.\nУ ҳибсга олинишдан қўрқиб, айни пайтда ҳам олти ойлик чақалоғи билан бирга яшириниб ўтиришга мажбур бўлаётганини айтди.\n“Уч-тўрт аёл ҳибсга олинган. Улар Манзура, Санобар, Хосият Шерматовалар. Мунира Хожановани эса икки ойлик чақолоғи билан бирга олиб кетишган. Инобат опаникига жуда кўпчилик бўлиб келишган. Уларнинг дўқ-пўписаларидан қўрқиб Инобат опа ҳушидан кетиб қолган. Шунинг учун уни олиб кетишмаган. Бизникига икки машина тўла одам келган. Улар мени кеча роса қидиришган. Ҳозир ҳам кўчамизда машинада ўтириб пойлоқчилик қилишяпти. Икки боланинг онаси 35 ёшли Шоҳиста Умировани эса холасининг уйида яширинган жойидан топиб, ҳибсга олишган. У ҳақида ҳалигача хабар йўқ”, - деди А.Турдихўжаева.\nУнинг сўзларига кўра, бу муслималардан барчасининг яқин қариндошлари турли даврларда “Ҳизб ут-таҳрир” ташкилотига аъзоликда айбланиб қамалган.\n“Ўзимнинг 18 ёшли ўғлим Ҳасанжонни ўтган йил март ойида қамашди. Турмуш ўртоғимни 2001 йили тўққиз йилга қамашган эди. Иккаласини ҳам “Ҳизб ут-таҳрир” ташкилотига аъзоликда айблашди”, - деди А.Турдихўжаева.\n“Озодлик” мухбири ушбу воқеа юзасидан маълумот олиш мақсадида Тошкент вилояти ИИБга мурожаат қилганида бошқарма ходими майор Кубаев 11 апрель ҳисоботида чинозлик аёлларнинг ҳибсга олиниши қайд этилмаганини маълум қилди.\n“Қўлимда кечаги ҳисобот турибди. Битта йўл ҳаракати ҳодисаси, битта тан жароҳати етказиш ҳолати қайд қилинган. Лекин чинозлик аёлларнинг ҳибсга олиниши бизда қайд қилинмаган. Биздан бошқа ҳам ҳуқуқ-тартибот идоралари бор. Прокуратура бор, яна бошқа ташкилотлар... Ўшалардан сўраб кўринг”, - деди майор.\nТошкент вилояти прокуратурасидан эса: “Еттита одам ҳибсга олингани ёлғон маълумот. Мен ҳозир ўзим буни текшириб кўрдим. Чинозга ҳам телефон қилдим. Кеча фақат битта аёлнинг уйида тинтув ўтказилган. Тинтув жиноят иши асосида қонуний бўлган. Бу ҳақда эртага батафсил маълумот беришим мумкин”, - деган жавоб олинди.\nШу каби жавоблардан кейин қанча аёл ҳибсга олинганини аниқлаш имкони бўлмади. Баъзи маълумотларга кўра, 11 апрель куни ҳибсга олинган аёлларнинг айримлари уйига қўйиб юборилган.\nЎзбекистон мустақил хуқуқ ҳимоячилари ташабббус гуруҳи раҳбари Суръат Икромовнинг айтишича, бу аёлларнинг биттасига “Ҳизб ут-таҳрир”нинг аёллар қанотини бошқарганлик айби қўйилмоқда. Бошқа аёллар ҳам айнан шу ташкилотга аъзоликда гумон қилиняпти.\nАйни кунларда эса Тошкентда “Ҳизб ут-таҳрир”га алоқадорликда айбланган етти муслима устидан суд жараёни давом етмоқда. Бу аёллар ҳам диний эътиқоди учун жазо муддатини ўтаётган маҳкумларнинг яқин қариндошларидир.


Ўзбекистон МХХ тизимларида кенг кўламли тозалаш кетмоқда – mulkdor.com\nMonday 1 June 2020 /\nЎзбекистон МХХ тизимларида кенг кўламли тозалаш кетмоқда\nFebruary 12 2018, 03:02 ЖамиятИнсон ҳуқуқлариКоррупцияЎзбекистонХабарлар\nЎзбекистон президенти Шавкат Мирзиëев Миллий хавфсизлик хизмати ва унинг айрим раҳбарлари шаънига кескин айбловларни билдирди.\n“Учта муовинни ишдан олиб ташладим СНБ нинг муовинларини. Кеча мана иккитасига қўл қўйдим. Сизларда ҳам биттаси ишлаган Тошпўлатов деган¸ у ҳам ит ўғри. Биласизларми¸ мен ҳалол халққа хизмат қилишга келганман. Бу ерда мен ноинсофларни биламан. Ерга қараб юрганларнинг қандай ўғрилигини. Ҳали ҳаммаси жой – жойига тушади шуни билинглар. Ҳокимни тўртта вакили¸ менинг вакилим. Қўрқманг ҳеч қайсинг. У замон тугади энди. Буларга ота -бувасидан қолган ваколат йўқ. Ҳеч киммас булар. Буларни ғўдайишлари бизнинг давлатга жуда оғир тушди. Сизларда ишлаб кетган битта ноинсоф ватан ҳиëнатчиси бўлиб мана бутун умр қамоққа тушди. Ғуломов деган ноинсоф. (2017 йилгача Ўзбекистон МХХ раиси ўринбосари бўлиб ишлаган Ўзбекистон қахрамони Шуҳрат Ғуломов ҳақида гап кетмоқда.Тахр) Ўшанинг илдизлари бор бу ерда ҳалиям бор. Шунинг учун буларнинг илдизларини Тошкентда ўрганиб келиб ҳаммасини ишдан олдим”¸ дейди ғазаб билан Мирзиëев 19 январь куни Қизириқ тумани ҳокимлиги биносида Сурхондарë вилояти фаоллари билан ўтказган учрашувида.\n“Миллий хавфсизлик бизга керак¸ адолатли ҳалол пок одамлар керак бизга. Бизга ҳокимни ва бошқа давлат органларини орқасидан пойлайдиган хизмат керак эмас. Бўлди у замон тугади!! Қўлдан келмаса валломатини ҳам ишдан оламан. (Шу гапдан 11 кун ўтиб МХХ раиси Иноятов ишдан олинди.тахр) Мана шуни билинглар ҳаммаларинг. Давлат давлатчилигини қилади. Ҳамма ўз иши билан шуғуллансин. Уларга бундай ҳуқуқни берган бўлса олдинги раҳбарлар. Энди ундақа раҳбарлар йўқ. Погонни ким берган бу ноинсофларга? Халқ берган”¸ дея гапиради Мирзиëев 19 январь куни Қизириқ тумани ҳокимлиги биносида қилган чиқишида.\nБу гаплардан 11 кун ўтиб Президент Мирзиёев 31 январь куни Миллий хавфсизлик хизмати раиси Рустам Иноятовни ишдан олди.\nИсми айтилмаслик шарти билан МХХнинг подполковник рутбасидаги зобитининг айтишича¸ шу кунларда “Ўзбекистон МХХ тизимларида кенг кўламли тозалаш” кетмоқда.\nЭслатиб ўтамиз, президент Шавкат Мирзиёев 31 январь куни Миллий хавфсизлик хизматининг кенгайтирилган ҳайъат йиғилишини ўтказиб, идоранинг айрим бўлинмалари ва ҳудудий бошқармалари фаолиятини танқид қилган эди.\nНукусда аёл жасади икки кун уйида қолиб кетган\nИллюстратив фото:azeri.today Нукус шаҳри Навоий кӯчасида яшаб келган 1965-йил туғилган 56 ёшли К.М ӯз ҳонадонида 31-декабръ куни ӯлик ҳолда топилди. Маълумотларга қараганда, ...\nЖамиятJanuary 4 2019, 07:01\nНега кўпчилик бунақа оч?! ҳориждан келган ...\nБугун Тошкентда “Ўзбегим” халқ сайли уюштирилган. Тадбир давомида бепул ҳадялар улашилган вақтларда одамларнинг ўзини тутиш ҳолатларидан норози бўлганлар ижтимоий тармоқда ўз ...\nВидеоSeptember 8 2017, 04:09\nМибга ишга киритишни ваъда қилган миб ходими ...\nЎзбекистон Республикаси Бош прокуратураси ҳузуридаги Мажбурий ижро бюроси Жомбой туман бўлими энергия ресурслари ва сувдан фойдаланиш тартибини назорат қилиш шўъбаси давлат ...\nЖамиятFebruary 12 2019, 03:02


журналист Фурқат Юсуповга «Олтин қалам» мукофоти берилади. Бу ҳақда «Kruz.uz» нашри хабар берган. «3 май «Жаҳон матбуот эркинлиги куни» фаол журналистларга ... топширилиши анъанага айланган «Олтин қалам» мукофотига акам Фурқат Юсуповнинг ишлари муносиб топилганидан жуда хурсандман. Акам шиддат ...\nЁшлар маркази биносида «Ўзбекистон белгиси» кўкрак нишони соҳиби Фурқат Юсуповнинг туғилган куни муносабати билан хотира кечаси ўтказилди. ... унинг серқирра фаолиятини ёрқин хотира билан ёдга олишди. Фурқат Юсупов 1992 йил 11 декабрда Хоразм вилоятининг Хива туманида туғилган. ...


ЕИ қарорига норозилик билдирилди | МУҲАММАД СОЛИҲ\nПоделиться "ЕИ қарорига норозилик билдирилди"\n27 октябр куни Брюссел марказидаги Европа иттифоқи биноси олдида тўпланган мухолифат аъзолари¸ шунингдек андижонлик қочқинлар ва бир гуруҳ ўзбекистонлик ҳуқуқ фаоллари иттифоқнинг Ўзбекистонга жорий қилинган санкцияларнинг сўнгги рамзий қисми — қурол эмбаргосини бекор қилиш қарорига норозилик билдирдилар.\nМуҳаммад Солиҳ: Бунинг маънавий қиймати бор эди. Яъни Ўзбекистондаги режимнинг репрессив эканини биз биламиз¸ деган маънода қилинган эди. Аслида бу Ўзбекистоннинг иқтисодига таъсир қиладиган ëки Ўзбекистоннинг у ердаги аҳволини ўзгартириш учун хизмат қиладиган санкциялар эмас эди. Мажозий¸ рамзий санкциялар эди. Бунинг бир маънавий тарафи¸ яхши томони бор эди. Бунинг «Каримовнинг диктаторлигини Европа иттифоқи билади» деган томони бор эди. Буларнинг бекор қилишидан “Йўқ¸ Каримов диктатор эмас” деган маъно чиқаяпти. Шу маънода буни Европанинг ўз позициясидан чекиниши¸ деб биламиз ва бу яхши нарса эмас.\n— Европа Иттифоқи ҳозирги нуқтада ҳеч нарса қила олмайди. Оврупо бирлиги шу маънода ўзлари ҳимоя қилиб келган¸ ўзлари дунëга ташвиқ қилиб келаëтган бутун демократик принциплардан чекинди. Бугунги нуқтада бир нарса қила олмаяпти ва биз булардан бир нарса кутаëтганимиз йўқ. Биз ўз норозилигимиз билан Оврупо бирлигининг ожизлигини айтмоқчимиз¸ дейди Муҳаммад Солиҳ.\n— Албатта¸ биз умид қиламиз ва шундай бўлади деб ўйлаймиз. Шуни талаб қиламиз¸ дейди Нурулло Мақсудов.\n— Ўта рамзий чора бўлишига қарамасдан қурол-яроғ эмбаргоси Ўзбекистондаги аҳвол одатий эмаслигини кўрсатувчи бир тамға эди. Бу тамғанинг олиб ташланиши учун эса, Ўзбекистон инсон ҳуқуқларини яхшилаш борасида анча ишларни қилиши лозим эди. Санкцияларни бекор қилиш орқали Европа иттифоқи ўзининг заифлигини намойиш этди ва энг асосийси Ўзбекистондаги ҳуқуқлари топталган одамларнинг умидларини пучга чиқарди¸ деди Вероника Зенте-Голстон.\n— Жойдаги вазиятдан келиб чиқадиган бўлсак, санкцияларнинг бекор қилишини ҳеч нарсани ўзгартирмайди. Ўзбекистон ҳукумати ўз фуқароларини ўлдириш учун эски совет қурол-аслаҳалардан ҳам фойдаланиши мумкин. Бунинг учун уларга Европа иттифоқидан қурол-яроғ керак ҳам эмас. Бироқ санкцияларнинг бекор қилишини рамзий жиҳатдан катта аҳамиятга эга ва бу дунёдаги энг репрессив режим зулмидан азият чекаётган одамнинг юзига тарсаки солиш билан барорбардир. Сакнцияларнинг бекор қилиниши Европа иттифоқи ташқи сиёсатини издан чиқариш баробарида дунё бўйлаб авторитар давлатларга Европа Иттифоқини ҳам унинг санкцияларини ҳам жиддий қабул қилмаслик керак каби муждани беради¸ дейди маркази Брюсселда жойлашган Бўҳронларнинг олдини олиш халқаро гуруҳи вакили.\n— Жуда ҳам ҳафсаламиз пир бўлди. Европа иттифоқининг Ўзбекистонда инсон ҳуқуқлари поймол этилган одамлар ҳуқуқларини ҳимоя қила олмаганинидан ҳафсаламиз пир бўлди. Адолатсизлик қарор топди. Бу санкциялар Ўзбекистон ҳукуматини Андижондаги қатлиом юзасидан мустақил тергов ўтказишга мажбур қилиш мақсадида кирилган эди. Тергов ўтказилгани йўқ ва санкцияларни бекор қилиш орқали Европа иттифоқи ўзининг энг асосий принципларидан воз кечаяпти¸ деди Халқаро Амнистия расмийси.\n— Мемориал фикрича, санкцияларни бекор қилиш қарори Европа иттифоқининг ўз геосиёсий манфаатларидан келиб чиқиб Ўзбекистондаги систематик ва қўпол тарзда топлалаётган инсон ҳуқуқларига кўз юмаётганидан даракдир. Ўзбекистон қамоқхоналарида минглаб сиёсий маҳбус қолмоқда. Бу йили қатағонлар янада кучайди. Бу вазиятдан келиб чиқиб санкцияларнинг ҳеч бир асоссиз бекор қилиниши дунёдаги энг ашаддий диктатурага кўрсатилган илтифотдан бошқа нарса эмас¸ деди Мемориал вакили Олег Понаморëв.\nНаписал: Admin // Мурожаат, Терроризм, Туркистон, Ўзбекча // Июль 14, 2010\n← Дўппи қачон ерга қўйилади? Ўзбек тилининг давлат тили бўлганига 20 йил тўлди →